08/01/2010 | Administración LocalMunicipal
Boimorto
Normativa Plan parcial do S. U. D do Concello de Boimorto

ANUNCIO O Pleno municipal do Concello de Boimorto en sesión extraordinaria celebrada en data 14/12/2009 acordou aprobar definitivamente o Plan Parcial do S. U. D. de Boimorto, copia autenticada de dous exemplares dos documentos e planos aprobados definitivamente foi remitida debidamente dilixenciada á Consellería de medio ambiente, territorio e infraestruturas Secretaría Xeral de ordenación do territorio e urbanismo da Xunta de Galicia en data 29 de decembro de 2009 con rexistro de saida nº 3316. O que en cumprimento do establecido no artigo 92 da Lei 9/2002 de 30 de decembro de ordenación urbanística e protección do medio rural de Galicia publícase para xeral coñecemento indicando que a documentación de dito Plan Parcial atópase a disposición das persoas interesadas nas oficinas municipais do Concello de Boimorto. Seguidamente insertánse as ordenanzas - normativa do Plan Parcial de S. U. D do Concello de Boimorto: O obxecto do presente Plan Parcial e o desenvolvemento do S. U. D. do concello de Boimorto de acordo co preceptuado no Plan Xeral de Ordenación Municipal, ó amparo do indicado no artigo 21.1 e demais relacionados da Lei 9/2002 de Ordenación Urbanística e Protección do Medio Rural de Galicia, modificada pola Lei 15/2004, en adiante LOUPMRG. O promotor da iniciativa é D. Luís López Varela. O redactor do presente Plan Parcial é a empresa Estudio Técnico Gallego, S. A. O Concello de Boimorto conta a día de hoxe, para o seu ordenamento municipal como figura de planeamento cun Plan Xeral de Ordenación Municipal aprobado definitivamente o 6 de febreiro de 2007, é dicir adaptadas á vixente Lei 15/2004 que modifica á Lei 9/2002 de Ordenación Urbanística e Protección do Medio Rural de Galicia. Desde o punto de vista urbanístico, poderíase encadrar dentro dos concellos con escasa complexidade urbanística en canto ó seu tamaño, demografía, compoñente rural, desenvolvemento edificatorio, etc. Conta cun solo urbano, Boimorto, de pequeno tamaño, cunha poboación actual de perto de 400 habitantes, situado no centro do termo municipal, onde na actualidade se concentra a totalidade da vivenda colectiva así como os principais equipamentos dos que poderíamos denominar xerais: casa do concello, centros escolares e de saúde, instalacións deportivas e piscinas, etc. O segundo enclave de importancia no termo municipal é o lugar de Corredoiras, asentamento de poboación vinculado ó cruce das estradas AC-934, AC-840 e CP-1001, e ben comunicado cos concello limítrofes dende Betanzos ata Lalín e ata a Autovía A-6 a través de Curtis. Este valor de posición foi o que motivou a clasificación nas proximidades do solo urbanizable industrial que se pretende desenvolver co presente Plan Parcial. O resto do termo municipal está constituído por núcleos de carácter marcadamente rural inseridos nunha trama de agras e camiños de concentración parcelaria que chega a todas as parroquias. As principais actividades económicas son a agricultura, a gandería e as derivadas do aproveitamento forestal, ademais das múltiples actividades industriais repartidas polo entorno rural, ou mesmo polo solo urbano, a falta dun polígono industrial convintemente dotado. Os escasos desenvolvementos urbanísticos que se levaron a cabo nos últimos anos baseáronse fundamentalmente en operacións de licencia directa en solo urbano e a construcción de vivendas unifamiliares nos núcleos rurais delimitados. O dinamismo do sector industrial local viuse moi limitado pola inexistencia de solo para estas actividades convintemente dotado. A imposibilidade de desenvolver actividades industriais na práctica totalidade do termo municipal así como o valor de posición antes aludido motivan o desenvolvemento deste plan parcial. A oportunidade que se plantexa co desenvolvemento deste solo considérase fundamental para os intereses xerais do concello de Boimorto, pois a dotación de solo industrial servirá sen dubida de motor para o desenvolvemento da incipiente industria local, e así frear a tendencia ó despoboamento que sofre o seu contorno rural, toda vez que a mencionada industria se abastecería fundamentalmente de man de obra local.1.3.- ENCADRE LEGAL O concello Boimorto conta a día de hoxe cun Plan Xeral de Ordenación Municipal aprobado definitivamente segundo Orde de 6 de febreiro de 2007 da Consellería de Política Territorial Obras Públicas e Transportes. Este PXOM clasifica, como se sinalou anteriormente, unha bolsa de solo urbanizable de uso industrial nas inmediacións do núcleo de Corredoiras, lindando coa estrada AC-840, cunha superficie, segundo a ficha de desenvolvemento, de 94.180 m2. Tendo en conta que se trata dun planeamento xeral adaptado á Lei 9/2002 de Ordenación Urbanística e Protección do Medio Rural de Galicia, modificada pola Lei 15/2004, serán de aplicación os artigos 21, 22, 46, 47, 48, 62, 63, 64 e 65 desta Lei.1.4.- determinacións DO PLAN XERAL DE ORDENACIÓN MUNICIPAL. Como xa se indicou anteriormente no concello de Boimorto, a efectos urbanísticos, rexe un Plan Xeral de Ordenación Municipal, aprobado definitivamente o 6 de febreiro de 2007. As principais determinacións plasmadas no PXOM para o SUD son as seguintes: En base ó indicado no artigo 64 da LOUPMRG o documento estructúrase seguindo o seguinte esquema: 1. ANTECEDENTES Neste primeiro epígrafe de carácter introductorio defínese o obxecto do Plan Parcial, a situación urbanística do concello, a base legal que o posibilita e na que se encadra a redacción do Plan Parcial, a xustificación da necesidade e oportunidade da creación de solo industrial no concello de Boimorto, e as consecuencias que sobre el terá o desenvolvemento do Plan Parcial.2. MEMORIA INFORMATIVA Nela realizase o encadre territorial do concello de Boimorto, e unha análise socioeconómica, demográfica, e da capacidade dos sistemas xerais, tanto viarios como de infraestructuras, co fin de acadar unha visión global do concello e establecer a necesidade real do establecemento dun polígono industrial no concello de Boimorto.3. MEMORIA XUSTIFICATIVA Neste apartado xustifícase a conveniencia do desenvolvemento plantexado, a conexión cos sistemas xerais existentes, así como o seu posible reforzo e, finalmente, procédese á descrición e xustificación da solución proposta para o Plan Parcial. Realízase a xustificación da ordenación proposta no referente o trazado viario, zonas verdes, espacios libres e equipamentos e asignación de usos pormenorizados. Establécese a distribución resultante do solo segundo usos, tipoloxías e titularidade do mesmo, dispoñendo as reservas de solo necesarias referentes a sistemas xerais, parques, xardíns, zonas deportivas de titularidade pública, para equipamentos de titularidade pública, reservas para trazado viario e prazas de aparcamento. Defínese a distribución do solo de uso industrial, e outros usos lucrativos para finalmente expoñer un resumo de zonificación. Neste apartado realízase así mesmo, a asignación de usos e tipoloxías establecendo os conceptos e valores de edificabilidade e aproveitamento lucrativos, aproveitamento tipo, os estándares de reservas dotacionais e outros estándares previstos na lexislación do solo. Todos estes valores aparecen recollidos nun cadro resumen de características. En canto ó cumprimento da normativa xustifícase o cumprimento das disposicións contidas nas Normas Subsidiarias Municipais, na lei 9/2002 modificada pola Lei 15/2004 de ordenación urbanística e protección do medio rural de Galicia e no regulamento de planeamento. Xustifícase tamén o cumprimento establecido na lexislación sobre accesibilidade e supresión de barreiras arquitectónicas. Con posterioridade, fíxanse as características da rede viaria da ordenación plantexada tanto no referente á rede viaria como ó tráfico peonil, as características e trazado das infraestructuras, da urbanización dos espacios libres e as zonas verdes; establécese o sistema de xestión do Plan Parcial e defínense as súas etapas de execución. O apartado conclúe coa redacción do estudio económico financeiro, a avaliación económica da implantación dos servicios e a execución das obras de urbanización tanto interiores como para conexión cos respectivos sistemas xerais.4. ESTUDIO DE SOSTIBILIDADE AMBIENTAL E IMPACTO TERRITORIAL PAISAXÍSTICO Terá por obxecto a análise e a ponderación dos efectos da execución e desenvolvemento das determinacións do Plan Parcial sobre os recursos naturais e o medio físico, a adopción de medidas correctoras necesarias para minimizar os seus impactos e a valoración da adecuación das infraestructuras e servicios necesarios para garantir os novos desenvolvementos en condicións de calidade e sustentabilidade ambiental, así como a súa coherencia cos obxectivos de protección do dominio público natural.5. NORMATIVA Todo o exposto anteriormente complétase coa redacción das ordenanzas reguladoras establecidas previa definición de zonas, para regular usos, condicións de parcelación, de posición e de volume, establecendo unha ordenanza para os seguintes usos: industrial-comercial nos seus diferentes graos (nido e grande), equipamento, zona verde, viario rodado e viario peonil. A viabilidade do desenvolvemento urbanístico do sector proposto ven dada pola aprobación definitiva do PXOM de Boimorto que clasifica a zona en cuestión como solo urbanizable delimitado para usos industriais, xustificándose no apartado III.3.4 da memoria deste como se expresa a continuación: Considéranse únicamente como solo urbanizable un sector con uso industrial na categoría de solo urbanizable delimitado. O solo urbanizable industrial situase nuns terreos que resultan adecuados polos seguintes motivos: - Conexión directa cas principais redes estructurais do concello: a estrada AC-840 de Betanzos a A Golada – Lalín, tratase da vía de maior importancia que cruza o concello e moi preto do cruce ca AC-234 que vai a Arzúa pasando polo núcleo urbano de Boimorto. - A súa dimensión, algo menos de 10 Ha, e a dun polígono industrial de tipo pequeno. Tendo en conta que entre viario e dotacións o terre o privado non sole superar o 55% do total e a parcela media pode estar en torno a os 1.500 m2, teríamos aproximadamente 35 parcelas, o que parece adecuado para a posible demanda de uso industrial que se plantexe durante a vixencia del plan en todo o concello. - A viabilidade de seu plantexamento basease no convenio subscrito con particulares co que garántese seu desenvolvemento. - O polígono industrial integrarase no entorno respectando o rego que o atravesa, debendo dispoñer as zonas verdes locais no entorno deste. De acordo cos resultados e conclusións obtidas no PXOM, no seu estudio se sustentabilidade ambiental e nos apartados de información urbanística do presente Plan Parcial, a implantación dun polígono industrial de pequena escala (menos de 10 Ha) plantéxase como necesaria para un axeitado desenvolvemento do concello de Boimorto sendo a súa localización idónea dende o punto de vista das infraestructuras. A tramitación do Plan Parcial do SUD adaptarase en todo caso ó indicado no artigo 86 da LOUPMRG así como na Lei sobre Avaliación Ambiental de Plans e Programas. A tramitación prevista é a seguinte: a) Redactado por iniciativa privada e asinado por equipo multidisciplinar, o concello de Boimorto someterá á consideración do órgano ambiental competente se resulta procedente o sometemento do Plan Parcial a Avaliación Ambiental Estratéxica. Si así o estima o mencionado órgano e tras o período de consultas remitirá ó concello o documento de referencia que servirá de base para a devandita avaliación ambiental. b) A partir da remisión do documento de referencia o órgano promotor elaborará o Informe de Sustentabilidade Ambiental, que xunto co Plan Parcial aprobado inicialmente será exposto ó público segundo período indicado no mencionado documento de referencia. Este período de exposición ó público non será menor de 45 días segundo o disposto na lexislación sobre avaliación ambienta estratéxica. Este trámite terá inicio unha vez se teña publicado a aprobación mediante anuncio no Diario Oficial de Galicia e en dous dos xornais de maior circulación da provincia da Coruña. Neste último caso, o anuncio publicarase en dous días consecutivos. Simultaneamente, e durante o prazo mencionado notificarase individualmente a tódolos titulares dos terreos afectados, sendo suficiente cos titulares catastrais das fincas que se recollen no presente documento. c) Ó mesmo tempo co trámite de información pública, o concello de Boimorto deberá solicitarlles ás Administracións Públicas competentes, os informes sectoriais que resulten necesarios, que deberán ser emitidos no prazo dun mes, a menos que a lexislación sectorial sinale outro prazo. d) Os servicios técnicos e xurídicos municipais do concello de Boimorto deberán emitir informe respecto da conformidade do Plan coa lexislación vixente e da calidade técnica da ordenación proxectada. e) Tras o período de consultas e participación pública, o órgano promotor incluirá no planeamento as modificacións pertinentes e redactará un Informe final que terá os seguintes contidos: • Resumo de cómo se integran no Plan os aspectos ambientais e cómo se toma en consideración o Informe de Sustentabilidade Ambiental; • Resumo do Informe sobre a participación e as consultas; • Enumeración e relación das medidas adoitadas para o seguimento cos efectos do planeamento sobre o medio; • Resumo non técnico sobre toda esta información. f) Tendo dado por cumpridos todos os trámites anteriores o concello aprobará definitivamente o Plan Parcial. Boimorto é un concello situado no centro-sur da provincia da Coruña, que limita cos municipios de Vilasantar e Mesía polo norte, ao sur con Arzúa e Melide, polo leste con Sobrado e ao oeste con Frades, Arzúa e Mesía. Xeograficamente o río Tambre, co que conflúe o Tamarela, cingue os contornos do concello, mentres que as augas do río Iso, que nace na ladeira occidental do monte Bocelo, configuran unha serie de vales frondosos que conforman o eixo regulador de todo o relevo de Boimorto. A rede hidrográfica complétase co río Ribadiso, de gran renome pola calidade das troitas que se crían nel, o río Batán e os regatos Brufe, Areas, Candeira e Seixo, que van desembocar ao río Pequeno. Este concello ten un clima oceánico húmido, influenciado pola corrente cálida do Golfo, que provoca aumento de nubosidade e precipitacións. As terras de Boimorto posúen grandes extensións adicadas a monte con plantacións de carballos, eucaliptos, castiñeiros e piñeiros primordialmente, coma os montes de Rebellón, Gandarón, Crollos Brancos e Porto Cando. Tamén hai grandes praderías cunha excelente calidade de herba coa que se alimenta o gando vacún. O leite e derivados coma o queixo, que se producen nesta zona, son dunha magnífica e recoñecida categoría. O termo de Boimorto está atravesado pola estrada AC-840, que é a súa principal vía de comunicación. Precisamente no cruce de As Corredoiras, próximo á capital municipal, a 36 quilómetros de Betanzos e a 9 de Sobrado dos Monxes, divídese esta estrada en dúas, unha delas a Arzúa (14 quilómetros) e a outra a Melide (16 quilómetros). O termo municipal está dividido en 13 parroquias: Andavao (San Martiño), Ánxeles, Os (Santa María), Arceo (San Vicenzo), Boimil (San Miguel), Boimorto (Santiago), Brates (San Pedro), Buazo (Santa María), Cardeiro (San Pedro), Corneda (San Pedro), Dormeá (San Cristovo), Mercurín (San Xoán), Rodieiros (San Simón), Sendelle (Santa María). Desde o punto de vista físico, este territorio se corresponde coas concas dos ríos Tambre e Ulla. O primeiro deles percorre o extremo noroeste municipal, drenando unha ampla rede hidrográfica. Forma unha unidade morfolóxica pechada, de formas suaves no centro do val e con elevacións ao oeste, montes do Bocelo, con altitudes que roldan en puntos os 700 m. O poboamento articúlase o redor das estradas autonómicas AC-840, AC-934 e AC-243l, onde se asentan os principais núcleos de poboación: Boimorto –capital municipal- e Corredoiras, núcleos nos que se asenta boa parte da poboación municipal. Por outra parte, a densidade de poboación é baixa [1] (29,18 hab/Km2), o que xunto a un elevado número de entidades de poboación por Km2, reflicte o escaso tamaño dos núcleos urbanos, o que redunda negativamente na consecución dunha adecuada cobertura de servicios e equipamentos para unha poboación que se atopa tan espallada no territorio. Dende o punto de vista funcional, Boimorto está moi influído pola proximidade de vilas de tamaño medio como Arzúa, Melide ou Curtis, principais mercados de traballo de moitos boimortenses e punto de referencia para a adquisición da maior parte dos servicios especializados. Así mesmo, para os trámites administrativos de tipo xudicial, os boimortenses teñen que desprazarse a Arzúa, cabeza de partido xudicial ao que pertence o concello de Boimorto. Como ocorreu en grande parte do territorio galego, Boimorto foi aumentando lentamente a súa poboación ata mediados do século XX, pois aínda que existía emigración, a medra vexetativa era positiva e compensaba o saldo migratorio negativo. Esta tendencia mudou a partir dos anos cincuenta, cando o saldo migratorio comezou a superar ao saldo vexetativo e, consecuentemente, comezou a perder poboación. Así, Boimorto pasou dos 5.477 habitantes en 1950 aos 2.410 hab. do ano 2006, o que supón unha mingua nos efectivos poboacionais de algo máis dun 50%, perda de poboación que afecta a tódalas parroquias, pero que é máis intensa nos núcleos rurais. A emigración, como é sabido, afecta principalmente aos efectivos máis novos, polo que este proceso sostido no tempo, produce outro efecto negativo, que é o progresivo envellecemento da poboación. Este efecto ademais de elevar a idade media da poboación, fai que diminúan as taxas de natalidade e fecundidade e que aumenten as taxas de mortalidade. A consecuencia desta tendencia é un escaso dinamismo demográfico, plasmado nunha taxa de natalidade que chegou ata o 4,3‰, (durante o período 1980-1985 era de 11,28‰, e no período 1986-1989 era do 7,40‰), taxas que, xunto á baixa taxa de fecundidade, arroxa un saldo vexetativo negativo, tendencia que se iniciou a principios da década dos oitenta, freouse algo nos anos noventa, e que se intensificou nos albores do século XXI. Segundo o listado de movementos do Padrón Municipal de habitantes [2], Boimorto tamén segue a tendencia rexional: o saldo vexetativo é negativo: supón, en termos absolutos, unha perda neta de 30 habitantes, diferencia entre os 5 nacementos e os 35 falecementos rexistrados durante este período. O mesmo ocorre co saldo migratorio (-28 hab.) tamén é negativo. A idade media da poboación é elevada (49,8 anos), e este desequilibrio foise acentuando. A principios dos anos 90, os menores de 15 anos representaban o 12,4% da poboación, porcentaxe que se reduciu ao 8,34% no ano 2006. O mesmo ocorre co grupo dos maiores de 65 anos: mentres que en 1991 representaba o 19,9%, quince anos máis tarde ascende a 33,6%. A taxa de mortaldade tamén foi medrando: no período 1986-1989 era de 10,64 falecementos por cada mil habitantes, e no ano 2006 era de 19,1 ‰, aumento que se debe principalmente polo aumento do grupo de anciáns e que non se ve paliado polo acrecentamento na esperanza de vida. No que se refire á distribución interna da poboación, só existe un núcleo urbano de certa entidade: Boimorto, ubicado ao longo do eixo vertebrador que é a estrada AC-234 (Arzúa-Corredoiras), pero a maior parte da poboación aséntase nos núcleos rurais e en diseminado. Concello de Boimorto. Relación de unidades de poboación segundo nomenclator de 2005. En definitiva, en Boimorto rexístrase unha perda continua de efectivos poboacionais, o crecemento vexetativo presenta taxas negativas e a estructura por idades deixa patente unha elevada porcentaxe de poboación adulta, o que pon en risco o reemprazo xeracional. Para estudiar a estructura económica da poboación, é necesario distinguir entre poboación activa e inactiva. Os límites entre unha e outra parecen doados de precisar, posto que se adoita tomar como punto de referencia a existencia dunha remuneración por un traballo. Pero a realidade soe ser bastante complexa e suxeita a moitas imprecisións. Algunhas destas son debidas á consideración do traballo da muller, en particular na agricultura e no pequeno comercio, porque segundo sexa esta actividade parcial obxecto ou non de contabilización, prodúcense importantes diferencias. Segundo o padrón de 1.996, a poboación activa do municipio de Boimorto era en números absolutos de 1.074 persoas, o que supón unha taxa de actividade do 44,6%. Se analizamos as cifras desglosándoas por sexos, podemos comprobar o reducido peso das mulleres no total da poboación activa. Para a análise da contribución sectorial, e partindo da clasificación de Clark, dividiremos a ampla gama de actividades en tres grandes sectores: primario (agricultura, gandería e silvicultura), secundario (industria e construcción) e terciario (servizos). O maior peso represéntao o sector primario cun 50,4%, seguido moi de cerca polo sector secundario (21,34%) e o terciario (27,26%). Esta situación de preponderancia do sector primario, ao igual que no caso de Galicia, é reflexo do escaso desenvolvemento da súa economía que aínda está baseada en grande medida na gandería, agricultura e explotación forestal, actividades indicativas do carácter esencialmente rural do municipio. Segundo o censo de poboación de 1.996 a distribución da poboación ocupada era a seguinte: Para efectuar unha análise máis especializada segundo a profesión a desenvolver pola poboación: O cadro reflicte a pouca cualificación da poboación e é moi clarificador o feito de que o 56.72% das mulleres activas traballan na agricultura, e tamén a maioría da poboación masculina 40,92%. Como se puido observar, a agricultura é a actividade que ocupa case a metade da poboación activa, como xa quedou demostrado no apartado anterior. Agora imos a estudiar os sectores de actividade que engloba a industria, construcción e servizos. Entre todos eles alcanzan o 49,6% do total da poboación activa. Dos tres, o primeiro lugar ocúpao o sector servizos, co 27,26%, debido á posición cercana de Arzúa e Melide, absorbendo estes municipios nunha porcentaxe moi alta toda a actividade ao respecto, xa que en Boimorto é mínima (tendas de alimentación, dous bancos), así pois, estes municipios reúnen unha serie de servizos, que atraen aos veciños cara estes lugares focalizando practicamente a maioría das relacións comerciais de Boimorto. O segundo lugar ocúpano o sector da industria, o cal ten pouca relevancia (11,77%). Hai que mencionar dúas empresas de productos cerámicos e unha de confección. E o terceiro lugar ocúpao o sector da construcción (9,46%), cunha importancia aínda menor á da industria. No termo hai algunha pequena empresa cun ou dous empregados como máximo. O conxunto da rede viaria artéllase dun xeito xerárquico. Nun primeiro nivel atópase a estrada AC-840 de Betanzos á Golada da rede autonómica primaria básica, a cal constitúe o principal acceso a Melide e Curtis. Esta estrada que discorre en boa parte polo concello é o verdadeiro eixe do concello ó enlazar varias estradas autonómicas provinciais e locais ás que se vinculan os principais núcleos de poboación. O ámbito a desenvolver linda con esta estrada. O segundo nivel por orde de importancia estaría constituído polas estradas autonómicas AC-234 e AC -934 da rede autonómica primaria complementaria, que se cruzan no núcleo das Corredoiras, próximos ó sector a desenvolver. A primeira, á que se vincula a capital municipal, constitúe a principal comunicación co veciño concello de Arzúa. A segunda constitúe a principal comunicación co concello de Sobrado co que limita Boimorto. A estas tres estradas autonómicas acomete un importante número de estradas de titularidade provincial e municipal que constitúen un entramado viario que garante unha boa accesibilidade ó conxunto da poboación. Incluídas na rede provincial atopamos a CP-1001, CP-1002, CP-1003, CP-1004, CP-0602 e CP-0603. Polo que respecta á rede local compre indicar que o estado das estradas municipais é na súa maioría bo, fundamentalmente as que serven de comunicación ás distintas entidades de poboación, froito en grande medida ás concentracións parcelarias e ás novas pistas abertas. No tocante ás infraestructuras de saneamento compre indicar que debido ás condicións topográficas do concello a depuración estase a resolver localmente a partir de fosas ou estacións depuradoras en función da importancia do núcleo existindo na actualidade ata oito destas instalacións. Para o núcleo de Boimorto existen catro depuradoras en función de cada unha das vertentes do núcleo cunha capacidade total para 1.000 habitantes. Para o núcleo das Corredoiras existe unha depuradora situada ó leste do sector a desenvolver. A capacidade actual da depuradora cífrase en 200 habitantes. Segundo os cálculos realizados polo propio PXOM “dado que a capacidade total prevista desta área, tendo en conta o solo urbanizable delimitado industrial previsto ao norte de Corredoiras, é de 1087 habitantes, habería que reforzar a capacidade da depuradora ata 1100 aproximadamente”. O custe de ampliación da depuradora correrá a cargo da execución do solo urbanizable que se pretende desenvolver a partir do presente Plan Parcial. Polo que respecta ó solo considérase suficiente coa parcela de titularidade do promotor do Plan Parcial no ámbito da depuradora municipal existente, dunha superficie aproximada de 12.000 m2, motivo polo cal o custe so alcanza ás instalacións a realizar. Tamén será necesaria a construcción dun colector dende o sector ata a estación depuradora a unha distancia aproximada de 250 m con cargo ó desenvolvemento deste. O abastecemento de auga realízase a partir de tres depósitos, Boimil, Dormeá e Rodeiros. O de Boimil, cunha capacidade de 2.000 m3 abastece a unha importante área poboada, incluíndo núcleo como Arceo ou a capital municipal. O depósito que abastece ó núcleo de Corredoiras e do que se terá que abastecer o solo urbanizable SUD é o de Dormeá, cunha capacidade de 1.000 m3 a unha cota de 525 m. O sector a desenvolver atópase a cota 473, motivo polo cal salvo perdas excesivas da rede estarían cubertas as necesidades de presión na rede. Segundo o disposto no Plan Xeral “O caudal diario acumulado pola poboación futura á que servirá o depósito de Dormeá e o solo urbano delimitado industrial previsto ao norte de Corredoiras, segundo as operacións efectuadas no apartado de cálculos hidráulicos (4.1.1.2) é de 838,5m³. Dado que o depósito ten unha capacidade de 1000 m³, queda cuberta a demanda diaria de abastecemento, polo que o depósito sería suficiente”. Existe no entorno do SUD tubo de diámetro 200 de PVC, pertencente á rede de colectores xerais á que poder conexionar o solo desenvolvemento proposto. Segundo o indicado no PXOM no tramo H-H’. A rede viaria analizada no parágrafo anterior considérase suficientemente dimensionada para as necesidades tanto actuais como futuras do concello. Nestes momentos a intensidade de tráfico que circula polas estradas é baixa non detectándose problemas de tráfico denso nin de atascos máis alá da lóxica ralentización nas travesías existentes. A zona na que se pretende o desenvolvemento linda cunha estrada autonómica da rede primaria básica, cunha capacidade de acollida de novos tráficos elevada e nun tramo recto libre de edificación co cal tampouco se prevén especiais problemas de enlace. No tocante ós accesos do polígono propiamente ditos, tendo en conta as características da vía proponse un enlace con carrís de aceleración e deceleración que cumpran as distancias indicadas na instrucción 3.1. IC. No tocante ó saneamento e abastecemento xa quedou suficientemente xustificado tanto no PXOM como nos parágrafos precedentes a capacidade destes as necesidades de reforzo que se propoñen. Plantéxase a necesidade do desenvolvemento dun polígono industrial no concello de Boimorto atendendo a unha motivación de natureza socio-económica e co obxectivo prioritario de impulsar o desenvolvemento industrial do municipio. O Concello de Boimorto considera unha decisión estratéxica fundamental a implantación de solo industrial para facilitar o proceso de creación e desenvolvemento de proxectos empresariais no municipio, que leva consigo a creación de postos de traballo e o desenvolvemento de actividades económicas, e evitar así a tendencia de decrecemento da poboación, que se puxo de manifesto nos últimos anos debido a que o sector da mesma que constitúe o potencial máis activo do Municipio tivo que desprazarse deste pola ausencia de oportunidades de traballo na localidade. Neste sentido, o Concello considera que unha das pezas básicas para facer posible o desenvolvemento empresarial é a dispoñibilidade de solo e infraestructuras adecuadas para a implantación e posterior desenvolvemento de actividades desta natureza. No PXOM aprobado aprobada definitivamente en febreiro de 2007 preveuse a creación dunha área para desenvolvemento industrial nas inmediacións do núcleo das Corredoiras e que presenta unhas condicións aptas para o desenvolvemento deste tipo de actividades. Baseado nesta necesidade e no interese xeral que para o concello todo isto supón, é polo que se inicia coa redacción do presente plan parcial e o desenvolvemento deste solo. Ó tratarse dun solo urbanizable delimitado o ámbito superficial será o definido no PXOM que deberá desenvolver a través dun único Plan Parcial. Para determinar exactamente a extensión e topografía do sector a desenvolver realizouse un levantamento taquimétrico que dou como resultado, adaptándose ós límites pospostos, unha superficie total de 94.180 m2, coincidentes cos indicados na ficha do PXOM de desenvolvemento deste sector, motivo polo cal os índices de edificabilidade non variarán respecto dos calculados polo PXOM. Os principais limites do sector son: • Norte: parcela catastral 447 do polígono 506. • Leste: camiño de As Corredoiras a Fonte Présaras. • Sur: núcleo rural das Corredoiras. • Oeste: Estrada autonómica AC-840. Este ámbito atópase actualmente ocupado por monte baixo rozado nalgunhas ocasións, non detectándose especies vexetais de interese nin bioecolóxico nin productivo. Pola zona centro do sector, de oeste a leste, dividindo en dúas áreas de superficie similar, discorre un regato afluente do Batán, ó cal se refire o PXOM nos seguintes termos: “A conca deste regato afluente do rego Batan ten unha pequena superficie de tan só 658.304 m2, onde as pendentes desenvolvidas superan o 10% en casos puntuais. Nos seus escasos 1.250 m de lonxitude os usos que se poden atopar son maioritariamente cultivos e usos forestais, estes derradeiros compostos na súa maior parte por aproveitamentos de carácter alóctono. Todo isto leva a que o rego teña un baixo Grao de Naturalidade debido a súa pequena e ao medio antropizado polo que discorre, polo que o hábitat natural é escaso. Ademais hai que ter en conta que atópase canalizado ao ser atravesado por unha estrada, esta canalización supón un 2,28 % da lonxitude do rego.” Realizado o levantamento e o preceptivo traballo de campo púidose observar como a auga foi desviada en datas recentes, acaso por motivo de labores agrícolas ou forestais, do seu leito orixinario discorrendo a través dunha canle artificial paralela a quince metros ó norte deste. Tendo en conta que un dos obxectivos que se plasmarán na ordenación e a concentración de zonas verdes no contorno do regato, proponse asemade a recuperación das augas ó seu leito natural. No interior do sector non existe ningún tipo de viario, todos son de borde, e está constituído por unha única parcela. Así a estructura da propiedade atópase concentrada nunha soa parcela o que facilita enormemente a xestión. Por outra banda analizados os requirimentos de sistemas xerais pódese concluír que a nivel de abastecemento e saneamento non é necesario afectar outras parcelas. Sen embargo a nivel conexión viaria, é necesaria a realización dun enlace coa estrada AC-840 con carrís de aceleración e deceleración que afectará en parte a terreos incluídos dentro do dominio público da vía e por outro ó propietario do sector posto que a finca de referencia linda en toda a súa lonxitude fora do ámbito clasificado como urbanizable coa mencionada estrada. Estes terreos (o dominio público da vía e a porción de parcela exterior ó ámbito) atópanse clasificados no PXOM como solo rústico de protección de infraestructuras e incluiranse dentro da xestión do desenvolvemento do sector como solo afecto a conexións exteriores ó ámbito. Non se considera ningún tipo de expropiación nin xestión adicional dada a estructura da propiedade deste solo. O listado de propietarios así como a súa cota de participación no total da superficie do sector é o seguinte: Segundo o expresado no PXOM “A conexión viaria coa estrada AC-840 será única e dará cumprimento a norma 3.1. IC de trazado de estradas Todos os accesos a esta estrada faranse por medio de esa conexión única, mediante viario local; non se poderá realizar ningunha outra conexión directa.” O Plan parcial reserva solo suficiente baixo a cualificación de conexións exteriores para a realización dun enlace coa AC-840 que cumpra as recomendacións indicadas. A superficie destinada a este enlace ascende a 6.550 m2. Respecto do abastecemento de auga o PXOM contempla a “conexión coa rede xeral. Tramo H-H’.” O Plan Parcial polo tanto non reserva ningunha superficie de solo para a realización deste colector, que en todo caso se executará baixo viario público municipal, debendo prever exclusivamente a súa execución no estudio económico. Respecto do saneamento o PXOM indica “ampliarase a depuradora de Corredoiras”. Tendo en conta que a depurada existente a ampliar se atopa ubicada no contorno dunha parcela propiedade do promotor do Pan Parcial de superficie suficiente (en torno a 12.000 m2) para a dita ampliación non se considera necesario prever superficie de terreo debendo prever exclusivamente a súa execución no estudio económico. Coa cesión das obras de urbanización ó concello tamén será cedida, libre de cargas, o ámbito de parcela no que se ubique a ampliación da depuradora. Esta ampliación farase para unha poboación equivalente de 1.000 habitantes. Pos último no tocante ós sistemas xerais de zonas verdes e de equipamentos o PXOM non prevé ningún tipo de carga neste sentido. O Plan Parcial, en desenvolvemento das determinación dos PXOM, ten por obxecto o desenvolvemento dun ámbito de Solo Industrial delimitado, para dotar ao concello de Boimorto de solo urbanizado de uso industrial e segundo as disposicións establecidas polo propio Plan Parcial. O Plan Parcial plantexa a creación dun pequeno polígono industrial de calidade, adaptado á escala do medio no que se insire e do uso industrial plantexado, que xere pautas de urbanidade e actúe como polo de desenvolvemento do concello de Boimorto, que contribúa a dotar de equipamentos e dotacións ó ámbito, sostible medioambientalmente e materializado mediante solucións urbanísticas brandas que minimicen o seu impacto no territorio. A ordenación proposta defínese en base ós seguintes criterios: • Mantemento da topografía existente na medida do posible, para minimizar o impacto medioambiental e paisaxístico. • Tratamento axeitado do rego existente, restituíndoo ó cauce orixinario, rodeándoo de zona verde e tratando adecuadamente o seu perfil. • Tratamento e formalización dos bordes da actuación mediante solucións verdes (sendeiros peonís arborados e franxas arboradas) para garantir a reducción do impacto medioambiental e paisaxístico da actuación. • Disposición dos equipamentos e zonas verdes públicas (sistema local de zonas verdes) de cesión obrigatoria, en lugares de especial sensibilidade paisaxística e idóneo acceso dende o viario existente que conecta as poboacións do entorno, achegando así os servizos a estas. • Consecución da continuidade rodada e peonil no interior do ámbito, garantindo a separación de circulacións peonís dos usuarios dos equipamentos públicos existentes e proxectados e zonas verdes, das circulacións do polígono industrial. • Disposición do viario rodado garantindo, mediante a disposición de solucións axeitadas, a conexión co viario de borde. • Emprego de solucións brandas e permeables para a execución do viario peonil. O trazado viario proposto pretende dar solución ás circulacións rodada e peonil entre os distintos puntos do ámbito e garantir a súa conexión coa estructura xeral viaria do concello de Boimorto. A configuración do ámbito en canto á garantía do correcto funcionamento das necesidades de servicio do Polígono Industrial baixo o principio da economía viaria, xunto coa corrección do impacto paisaxístico e medioambiental, constituíron os principais factores condicionantes para o plantexamento do trazado viario do Plan. Plantéxase o viario estructurante do Plan Parcial apoiado no viario xeral que constitúea estrada autonómica AC-840. O acceso ó Plan Parcial realizarase a través dun carril de decelaración para os accesos dende a dereita e cun carril central de espera para os accesos dende a esquerda. A lonxitude e trazado destes carrís cumpre co disposto na instrucción 3.1. IC de trazado de estradas en función da velocidade da vía. Para as saídas do polígono plantéxase a mesma solución con carril de aceleración para as incorporacións á vía pola dereita e con carril central de espera para as incorporacións á esquerda. Tanto o carril de aceleración como o de deceleración conflúen no vial (VR-1) e na glorieta de acceso que distribúeo tráfico a todo o sector a través dun viario en anel. O Plan Parcial estructúrase nun único vial que percorre o sector en toda a súa lonxitude, con inicio e fin na mencionada glorieta de acceso (VR-7). Esta estructura básica conquire unha grande economía de viario e unha boa accesibilide á totalidade das parcelas. O vial principal(V-1) de acceso á glorieta conta cunha sección de 16,00 metros de largo, no que, de cara a conquerir unha maior fluidez do tráfico non se prevén prazas de aparcamento, e cunha configuración de beirarrúas en ambas marxes para garantir a continuidade peonil e rodada. O vial de anel (VR-2, VR-3, VR-4, VR-5 e VR-6) conta cunha sección de 16,00 metros de largo, con inicio e fin na glorieta e sección uniforme en todo seu percorrido cunha configuración de aparcamento a ambos lados de 2,50 de largo, beirarrúas a ambos lados de 2 m e dous carrís de circulación de 3,5 m de largo cada un. Para completar o trazado viario plantéxase o acondicionamento do camiño que discorre ó sur do sector e que separa o polígono do núcleo de Corredoiras (VR-9) e o que discorre polo oeste dende corredoiras cara ó norte (VR-8). No primeiro prevese un tratamento axeita con dotación suficiente prazas de aparcamento, toda vez que se vincula á zona verde e equipamento cos que linda e que pola súa situación serán dotacións tanto do polígono como do núcleo de Corredoiras. Para o segundo prevese un tratamento de mellora con ensanchamento e mellora de firme toda vez que aínda que é previsible un aumento de tráfico por el, non está contemplado o acceso ó polígono a través del. Prevese unha vía de carácter peonil nas traseiras das parcelas edificables de carácter industrial, no límite co solo rústico circundante, actuando como un “corredor verde” que separa a actuación do contorno para garantir a reducción do impacto ambiental e paisaxístico da actuación proposta mediante arborado. Este “corredor verde”, proxéctase cunha sección variable, non menor de 3 m que garanten a continuidade do percorrido peonil e a conexión coas zonas verdes xeradas. Por último no tocante ó viario e co fin de dar cumprimento ó estándar de aparcamento fixado pola lexislación vixente, proxectouse unha praia de aparcamentos en parcela exclusiva, que será urbanizada con pavimento drenante e convintemente dotada de arborado. Adoptouse este esquema no deseño do viario do ámbito ó mostrarse como o que resolve máis sinxelamente as necesidades plantexadas e o que mellor atalla o impacto paisaxístico e medioambiental potencial. Segundo o establecido no punto 1 “Obxectivos do plan parcial” preténdese a integración da actuación no seu entorno adoptando medidas para minimizar o seu impacto medioambiental e paisaxístico, mediante o mantemento dun carácter verde na urbanización e a adopción de solucións brandas para a súa materialización. Este carácter verase especialmente no tratamento dos viarios públicos segundo o recollido no punto anterior, nas ordenanzas plantexadas para o dominio privado, e no tratamento e disposición das zonas verdes previstas. Dispóñense na ordenación do sector dúas zonas verdes de algo máis de 13.000 m2 de uso e dominio público que, segundo o establecido nos planos de ordenación do presente Plan Parcial, se localizan na zona sur do ámbito, no contacto co núcleo rural de Corredoiras e vinculadas ó regato afluente do Batán que atravesa o sector, co dobre obxectivo de minimizar a actuación industrial plantexada no contorno do núcleo rural e no curso fluvial procurando unha correcta transición co solo rústico, e garantir a dotación dunha ampla zona de equipamentos e zonas verdes públicas para o núcleo de Corredoiras. A urbanización do parque resultante primará a restitución e a mellora da naturalidade preexistente, motivo polo cal se propón a recuperación do cauce orixinario, empregando criterios de urbanización suave e sostible, mediante a disposición de plantacións arbóreas e arbustivas preferiblemente autóctonas ou alóctonas coherentes no ecosistema preexistente. A parcela de equipamento de cesión obrigatoria, do Plan Parcial do SUD (EQ-1) empregouse como un elemento de sutura da actuación industrial prevista e a potencialidade residencial dos terreos vinculados ó núcleo rural de Corredoiras. A parcela destinada a cesión municipal presenta unha superficie de 1.892 m2 e se sitúa ao sur do sector delimitado. O edificio que se emprace nela terá que configurar, como porta de entrada, un dos accesos á actuación, e garantir coa súa formalización arquitectónica o seu carácter de charnela para configurar unha nova centralidade. Créase unha parcela de servicios técnicos (ST-1) no acceso do polígono a fin de resolver o pretratamento das augas pluviais antes do seu verquido ó rego Batán, un tanque de tormentas e as demais que se establezan no ámbito de actuación do presente Plan Parcial. Segundo os parámetros establecidos no presente Plan Parcial o uso principal asignado é o industrial existindo a posibilidade de aplicar outros usos que se consideran compatibles segundo a ordenanza correspondentes. Plantéxase un único uso e tipoloxía industrial para todas as parcelas de carácter lucrativo, con dous graso de aplicación da ordenanza. Tendo en conta que se pretende a creación dun polígono industrial de calidade, dende a ordenanza de aplicación impoñeranse condicións os materiais e acabados de maneira que calquera paramento que quede ó descuberto sexa tratado como fachada. A superficie total de parcelas de uso lucrativo industrial ascende a 53.798 m2 distribuído ó longo de cinco mazás (I-01 a I-05). Coa intención de ampliar os usos compatibles co industrial, e de dar cumprimento ó indicado no artigo 11 do anexo do regulamento de planeamento, prevese unha zona destinada a servizos de interese público e social. Os ámbitos denominados SV-1 e SV-2, ubícanse no acceso ó polígono na marxe norte do acceso e teñen unha superficie de 2.081 m2, sendo os usos localizados neles, social e comercial respectivamente. Segundo o sinalado en 3.4.1. e 3.4.2. dispóñense na zona sur do sector en contacto co núcleo rural, centro en contacto co rego de auga e leste en contacto coa estada AC-840, varias parcelas destinadas a uso como zona verde cun total de 16.496 m2 (ZV-1, ZV-2, ZV-3 e ZV-4). Deste listado as dúas últimas, a pesar da súa cualificación non se computarán a efectos de garantir o estándar de espacios libres e zonas verdes debido á súa xeometría, dimensión e posición residual. Ubícase unha parcela destinada a equipamento público de 1.892 m2 (EQ-1) para conseguir a implementación dunha peza de equipamentos de carácter local vinculado ós usos residenciais que se asentan no núcleo de Corredoiras. A distribución pormenorizada de usos complétase coa delimitación dunha parcela de 743 m2 (SR-1) destinada a servicios urbanísticos coa finalidade de dar un pretratamento ás augas pluviais antes do seu verquido ó río batán, á ubicación dun tanque de tormentas e un punto limpo municipal. Segundo o indicado na letra h) do artigo 64 da LOUPMRG os plans parciais deben conter “Medidas necesarias e suficientes para garanti-la adecuada conexión do sector cos sistemas xerais exteriores existentes e, se é o caso, a ampliación ou reforzo dos devanditos sistemas e dos equipamentos e servicios urbanos que vaian ser utilizados pola poboación futura. Igualmente deberá resolve-los enlaces coas estradas ou vías actuais e coas redes de servicios de abastecemento de auga e saneamento, subministración de enerxía eléctrica, telecomunicacións, gas, residuos sólidos e outros.” Polo que respecta ás reseñadas medidas para garantir a conexión cos sistemas xerais exteriores compre aclarar que o PXOM recentemente aprobado tan só impón ó Plan Parcial as seguintes medidas: • A conexión viaria coa estrada AC-840 será única e dará cumprimento a norma 3.1. IC de trazado de estradas. Todos os accesos a esta estrada faranse por medio de esa conexión única, mediante viario local; non se poderá realizar ningunha outra conexión directa. • Abastecemento de auga: conexión coa rede xeral. Tramo H-H’. • Saneamento: ampliarase a depuradora de Corredoiras. O Plan Parcial da cumprimento ó expresado no PXOM en canto a sistemas xerais, o cal xa quedou suficientemente referido ó analizar as conexións exteriores do sector. A zona verde pública distribuíuse no ámbito do sector ordenado, situándoa no borde sur do ámbito (ZV-1) e vinculada ó rego afluente do Batán (ZV-2), tal e como se expresa no PXOM no que se indica O sistema local de zonas verdes localizarase en dous ámbitos: • A zona inmediata ao dominio público hidráulico. • Polo menos 5000 m2 en contacto co vial do núcleo rural adxacente. A zona verde ZV-1 en contacto co núcleo de Corredoiras ten una superficie de 5.388,49 m2 superior ó requirido polo PXOM. A zona ZV-2 ten unha superficie total de 7.845,19 m2 que sumados ós 5.388,49 m2 da ZV-1 da unha superficie total de 13.233,68 m2 co que se da cumprimento sobradamente ó estándar fixado para este tipo de dotacións na LOUPMRG. A zona verde vinculada ó rego conforma un parque arborado que segundo o xa sinalado, ten un dobre obxectivo: por un lado reducir o impacto da actuación industrial no contorno e por outro, co axeitado tratamento verde de especies autóctonas e recuperación de vexetación, iluminación e dotación de mobiliario urbano, configurar un parque de carácter urbano. Estas zonas compleméntanse con outras que xurdiron por mor da adaptación xeométrica dos trazados previstos á delimitación plantexada no PXOM. Estas zonas verdes (ZV-3 e ZV-4) contan cunha superficie de 3.262,51 m2. Ademais desta zona e co fin de acadar unha axeitada integración da ordenación no entorno e minimizar o impacto na paisaxe, plantéxanse carreiros peonís arborados no perímetro da actuación e onde estes non son necesarios, barreiras verdes nos bordes das parcelas de uso industrial privado. Esta parcela (VP-1) contan cunha superficie total de 936,86m2 A superficie da parcela pertencente ó sistema local de equipamento (EQ-1) é de 1.892 m2. Segundo o sinalado nos Criterios de Ordenación do Plan Parcial (punto 3.3.3) esta parcela de equipamentos disponse en continuidade cos usos residencias do núcleo de Corredoiras. No tratamento arquitectónico do equipamento primarase no seu tratamento a consecución dun carácter coherente coas edificacións existentes e de continuidade co espacio público preexistente. O viario que se plantexa se pode resumir, a grandes trazos, no seguinte: a) Un viario de acceso ó sector constituído en parte por conexións exteriores coa estrada AC-840 e por outro vial de acceso á glorieta interior que distribúe todos os tráficos. O primeiro, exterior, está constituído exclusivamente por carrís de aceleración e deceleración dende a referida estrada. O segundo VR-1 é a conexión interior ata a glorieta, e conta cunha sección de 16 m de ancho. b) Un viario en anel que proporciona accesos tanto ás parcelas lucrativas como ás zonas verdes e ó equipamento. A sección deste anel ten unha sección de 16 m. c) Un viario existente, de borde que deberá ser acondicionado Estes viarios defínense a continuación máis pormenorizadamente: - Viario principal VR-1. Viario de acceso ó sector dende as conexións exteriores. O seu tratamento será o de vial principal de polígono con ampla superficie rodada, sen aparcamentos e trazado coherente co tráfico que vai soportar. Sección tipo de 16,00 m, carrís para ambos sentidos de circulación (3,50+3,50), beiravías de 2 m a cada lado e beirarrúas de 2,50 m de largo a cada lado. Lonxitude total 27 m. Superficie total 492,96 m2. - Viario en anel VR-2, VR-3, VR-4, VR-5 e VR-6. Anel de comunicacións con principio e fin na glorieta do polígono, serve para conquerir a accesibilidade ó polígono. Recibe o tratamento tamén de viario principal. Sección de 16,00 m, con aparcamento en liña a ambos lados (2,50+2,50 m), carrís para ambos sentidos de circulación (3,50+3,50) e beirarrúas a ambos lados (2,00+2,00 m). Lonxitudes totais: VR-2, 106m; VR-3, 96 m; VR-4 262m; VR-5, 99 m; VR-6, 98 m. Superficies totais: VR-2, 1.705 m2; VR-3, 1.509 m2, VR-4, 4.190 m2; VR-5, 1.510 m2; VR-6, 1.598 m2. - Glorieta de acceso interior, VR-7. Sección con beirarrúas exteriores de 2 m en todo o seu redor e dous carrís de circulación cun radio interior de 18 m e un radio exterior de 28 m. - Viario de borde VR-8: Acondicionamento do viario co que limita o sector polo oeste. Non da servicio ás parcelas industriais e se prohibe como acceso rodado para as parcelas que lindan con el a efectos de segregación. Tan so se pretende o seu ancheamento dende os 3 m cos que conta na actualidade ata os 7 m que se propoñen. Tamén de propón o seu acondicionamento coa mellora do firme no treito coincidente co sector. Non se prevé a construcción de aparcamento nin beirarrúas. - Viario de borde VR-9: constitúe o límite da zona verde do sector co núcleo rural de Corredoiras. Proponse o seu ancheamento con dotación suficiente de aparcamentos para o uso residencial e para o uso de zona verde e equipamento que se vinculan tanto ó polígono como ó núcleo. Ancheamento dos 4,5 m actuais ata os 10,2 m propostos banda de tráfico rodado de 6 m (dous carrís de 3 m) aparcamento a un lado con largo de 2,2 m e beirarrúa a un lado cun largo de 2 m. - Viario peonil VP-1. Plantéxase para servir de transición entre o solo industrial e o entorno circundante, constituído por solo rústico. A súa sección situada entre os cinco e os tres metros, é preferentemente axardinada con dotación de arborado. Lonxitude total é de 195 m. A superficie total ocupada ascende a 937 m2. - Viario peonil VP-2. Está constituído en realidade por una parcela de aparcamento que se acondicionara cunha urbanización branda que minimice o impacto da obra. Dotarase de arborado e pavimento drenante. A superficie desta parcela é de 2.047 m2. Dado o pequeno tamaño da actuación industrial que se pretende levar a cabo plantéxase un único uso e unha única tipoloxía industrial, con dúas variantes: encostada ou illada en función de existir ou non acordo de medianeiría. Este uso esténdese á totalidade de parcelas lucrativas cunha superficie total de 55.878 m2, un 57,12% do ámbito total. As condicións de parcelación deberán ser congruentes en todo caso coa variedade de propostas á que antes se aludía, fiando unha parcela mínima relativamente baixa no caso de que se pretenda o adose das naves. Como apoio ó uso industrial e coa finalidade de dar cumprimento ó indicado no artigo 11 do anexo do regulamento de planeamento, plantéxase ampliar as posibilidades de desenvolvemento do polígono con outros equipamentos comerciais e sociais, de titularidade privada, compatibles co principal. Plantéxase unha parcela localizada na entrada do polígono, cunha situación oportuna debido á súa condición, na que se prevé o uso comercial e social. Para estes usos, a superficie divídese en dúas zonas SV-01 e SV-02, con superficies 1.049 m2 e 1.033 respectivamente, un 2.20% do ámbito total. En primeiro lugar está prevista a reserva dunha parcela de servicios técnicos na que ubicar unha instalación de pretratamento das augas pluviais antes do seu verquido ó rego Batán, así como un tanque de tormentas asociado coa finalidade de aproveitar a auga para rego. Tamén está previsto a colocación dun punto limpo municipal para servicio do polígono. A superficie total é de 743 m2. Segundo o establecido en 3.5.1. non se consideran no plan parcial solos de reserva de sistemas xerais de zonas verdes e espacios libres, ou equipamentos de usos e dominio público. Como reforzo do sistema xeral viario prevese o enlace coa estrada AC-840 que terá a consideración de conexións exteriores e será tamén de cesión gratuíta. Esta conexión exterior conta cunha superficie total de 6.550 m2 dos que 3.499 m2 pertencen ó promotor do Plan Parcial e 3.051 pertencen ó dominio público da estrada. A seguir pásanse a reseñar os diferentes cadros coas superficies que compoñen o Plan Parcial do SUD de Boimorto: A lei 9/2002 de Ordenación Urbanística e Protección do Medio Rural de Galicia non establece parámetros de edificabilidade máxima e si de ocupación, para os sectores de solo urbanizable de uso industrial. Os valores de edificabilidade establecidos no Plan Parcial derivan directamente dos expresados no PXOM, no que se indica como edificabilidade máxima 0,70 m2/m2, unha superficie edificable máxima de 65.662 m2 e un aproveitamento tipo máximo de 0,69999 m2/m2. O plan Parcial da cumprimento ó estipulado no PXOM ó contemplar unha edificabilidade lucrativa máxima de 61.465 m2, menor que a referida. Por outra banda os valores de edificabilidade proposta respectan, sempre, o valor máximo establecido para a ocupación do solo dun ámbito de solo urbanizable delimitado, establecido no artigo 46.5 da LOUPMRG, nos 2/3 da superficie total do sector. Segundo o presente Plan Parcial os usos lucrativos aportan unha ocupación máxima de 46.882 m2 e os non lucrativos de 2.257 m2, que sobre a superficie do sector representa un 52%, co que se da cumprimento á mencionada lei. A asignación de edificabilidade e ocupación ós distintos usos exprésase a seguir: • Uso industrial: - Superficie total das unidades parcelatorias: 53.796 m2. - Ocupación máxima sobre conxunto edificable: 45.192 m2 - Ocupación sobre parcela neta asignada por ordenanza: a reflectida nos correspondentes planos de ordenación. - Edificabilidade lucrativa máx. de uso industrial: 59.175 m2. - Edificabilidade sobre parcela neta asignada por ordenanza: 1,10 m2/m2 - Aproveitamento lucrativo máximo de uso industrial: 59.175 m2 • Uso servizos (equipamento social e comercial privado): - Superficie total das unidades parcelatorias: 2.081 m2. - Ocupación máxima sobre conxunto edificable: 1.691 m2 - Ocupación sobre parcela neta asignada por ordenanza: a reflectida nos correspondentes planos de ordenación. - Edificabilidade lucrativa máx. de uso servizos: 2.289 m2. - Edificabilidade sobre parcela neta asignada por ordenanza: 1,10 m2/m2 - Aproveitamento lucrativo máximo de uso servizos: 2.289 m2 • Uso equipamento de titularidade e uso público: - Superficie total das unidades parcelatorias: 1.892 m2. - Ocupación máxima sobre conxunto edificable: 1.682 m2 - Ocupación sobre parcela neta asignada por ordenanza: a reflectida nos correspondentes planos de ordenación. - Edificabilidade máx. de uso equipamento: 2.271 m2. - Edificabilidade sobre parcela neta asignada por ordenanza: 1,20 m2/m2 - Aproveitamento lucrativo máximo de uso equipamento: 0,00 m2 • Uso servicios técnicos (titularidade e uso público): - Superficie total das unidades parcelatorias: 743 m2. - Ocupación máxima sobre conxunto edificable: 575 m2 - Ocupación sobre parcela neta asignada por ordenanza: a reflectida nos correspondentes planos de ordenación. - Edificabilidade máx. de uso servicios urbanísticos: 594 m2. - Edificabilidade sobre parcela neta asignada por ordenanza: 0,80 m2/m2 - Aproveitamento lucrativo máximo de uso equipamento: 0,00 m2 • Resumo dos aproveitamentos: - Superficie total do sector: 94.180 m2. - Ocupación máxima total de usos lucrativos e non lucrativos: 49.139 m2 - Ocupación resultante sobre superficie do sector: 52,17 %. - Edificabilidade lucrativa e non lucrativa máx.: 64.331 m2. - Edificabilidade resultante lucrativa e non lucrativa sobre superficie do sector: 0,683 m2/m2 - Edificabilidade máxima total de uso lucrativo: 61.465 m2 - Edificabilidade resultante lucrativa sobre superficie do sector: 0,652 m2/m2 Segundo o estipulado no artigo 114 da Lei 9/2002 de Ordenación Urbanística e Protección do Medio Rural de Galicia, pásase a seguir a calcular o aproveitamento tipo, de acordo co reseñado nel. Segundo o mencionado artigo en solo urbanizable o aproveitamento tipo determinarase dividindo o aproveitamento lucrativo total, expresado en metros cadrados edificables de uso característico, pola superficie total da área, incluíndo os sistemas xerais pertencentes a ela, con exclusión dos terreos afectos a dotacións públicas de carácter xeral ou local existentes no momento da aprobación do PXOM e que se manteñan. Para que o aproveitamento tipo poida expresarse por referencia ó uso e tipoloxía edificatoria característicos, o planeamento fixará xustificadamente os coeficientes de ponderación relativa entre o uso e a tipoloxía, ó que sempre se lle asignará o valor da unidade, e os restantes, ós que corresponderán valores superiores ou inferiores, en función das circunstancias concretas do municipio e o área de reparto. Para o cálculo do aproveitamento tipo fíxanse os seguintes coeficientes de homoxeneización, referido ós usos característicos: Uso industrial: 1,00 Uso servicios: 1,1 • Cálculo do aproveitamento de uso característico: - Aproveitamento lucrativo total uso industrial: 59.175 m2. - Aproveitamento lucrativo total uso servicios: 2.289 m2. - Aproveitamento lucrativo total de uso característico: 61.693 m2. Para calcular o aproveitamento tipo reséñase a continuación a superficie total do ámbito: - Superficie bruta do sector: 94.180 m2. - Superficies de dotacións que se manteñen Camiños perimetrais: 1.138 m2. Dominio público hidráulico: 56 m2. - Superficie de sistema xeral exterior: 0 m2. - Superficie total a efectos de cálculo de aproveitamento tipo: 92.986 m2. Aproveitamento tipo: 61.693 / 92.986 = 0,663 m2/m2. Segundo o previsto na lexislación vixente os propietarios do ámbito teñen dereito a materializar o 90% deste aproveitamento tipo correspondendo o 10% restante ó concello en pleno dominio e libre de cargas. Segundo a Lei 9/2002 de Ordenación Urbanística e Protección do Medio Rural de Galicia, artigo 47, deberanse prever as reservas mínimas de solo para as seguintes dotacións urbanísticas: - Sistema local de espacios libres públicos destinados a parques, xardíns, áreas de lecer, expansión e recreo da poboación: como mínimo o 10% da superficie do ámbito. - Sistema local de equipamentos públicos destinados á prestación de servicios sanitarios, asistenciais, educativos, culturais e outros que sexan necesarios: como mínimo o 2 % da superficie do ámbito. - Prazas de aparcamento de vehículos: - Uso industrial: unha praza de aparcamento por cada 100 metros cadrados edificables, das que, a lo menos, a cuarta parte será de dominio público. - Uso terciario e hoteleiro (parcelas de servizos de interese público e social SV): 2 prazas por cada 100 m cadrados edificables, das que, a lo menos, a cuarta parte (situación máis restrictiva entre uso terciario e hoteleiro segundo a Lei 9/2002) debe ser dominio público. - Cálculo do número de prazas por uso: - Total uso lucrativo industrial: 59.175 m2 - Total uso lucrativo terciario e hoteleiro: 2.290 m2 - Número mínimo de prazas totais: 638 - Número mínimo de prazas en dominio público: 159 A xustificación do cumprimento dos estándares previstos, na Lei 9/2002 modificada pola Lei 15/2004 ficou suficientemente xustificada en apartados precedentes. Pásase a continuación a dar cumprimento do establecido para Plans Parciais na mencionada Lei do solo, nos seus artigos 48, 64 e 66. - As vías principais prevense cunha sección de máis de 16 m. - Preveuse un “razoable e equilibrado artellamento de usos”. - O Plan Parcial cumpre o preceptuado na normativa sobre accesibilidade e supresión de barreiras arquitectónicas, o cal se xustifica na epígrafe seguinte. - Prevense os principais servizos urbanísticos indicados pola Lei. - A ordenación proposta realízase en base á mellor integración da edificación e a urbanización en xeral. - Realízanse o trazado e características da rede de comunicacións propias do sector con indicación de aliñacións, rasantes e zonas de protección de toda a rede viaria. - Establécense as características e trazado das redes de abastecemento de auga, saneamento, enerxía eléctrica, iluminación pública, e telecomunicacións. - Tómanse as medidas necesarias para garantir a adecuada creación dos sistemas e dos equipamentos e servizos urbanos a utilizar pola poboación futura. Igualmente resolve os enlaces coas estradas ou vías actuais e coas redes de servizos existentes. - Establécese o Plan de etapas para o desenvolvemento das determinacións do Plan Parcial, no que se inclúen a fixación dos prazos para dar cumprimento ós deberes dos propietarios, entre eles os de urbanización e edificación. - Delimítase un único polígono a efectos de desenvolvemento do sector. - Establécese a avaliación económica da implantación dos servizos e da execución das obras de urbanización.3.6.1.1. Determinacións necesarias para a integración da nova ordenación cos elementos valiosos da paisaxe e a vexetación. No ámbito de actuación non existen fitos xeolóxicos nin xeomorfolóxicos singulares ou de carácter especial ou relevantes, nin se atoparon comunidade vexetais de especial relevancia ou singularidade. Tampouco se detectou a presencia de hábitats, ecosistemas ou especies de flora e fauna de interese ambiental, nin bens de patrimonio cultural inventariados. No contorno do ámbito de actuación non se observan fitos xeolóxicos ou morfolóxicos singulares nin relavantes, nin hai inventariadas comunidades vexetais de interese, nin hábitats, nin ecosistemas ou especies de fauna de especial interese, pois convén lembras que nos atopamos no borde do solo urbano. Por outra banda o estado de conservación dos ecosistemas presentes no ámbito de intervención e no seu entorno é malo, e súa naturalidade é de carácter baixo ou moi baixo. Ademais as actuacións realizadas no entorno, como é a aparición de numerosas vivendas, no núcleo de Corredoiras, así como a estrada AC-840 e outras, fan do entorno un conxunto semiurbanizado e de infraestructuras no que a actuación prevista se produce cun correcto encaixe visual. A través do sector discorre un rego afluente do rego Batán. En datas recentes o cauce deste rego foi modificado, supoñemos que por motivo de aproveitamento agrícola ou forestal, trasladándoo en torno 15 m máis ó norte. Co presente Plan Parcial proponse a recuperación do cauce orixinario e vinculando ademais a el as zonas verdes, con abundante plantación de vexetación autóctona co obxectivo de recuperar certa naturalidade que foi perdida hai tempo. A xustificación do cumprimento do disposto no PXOM de Boimorto xa foi suficientemente exposta nos parágrafos precedentes tal e como se resume a continuación: - O Plan Parcial prevé máis de 5.000 m2 de zona verde en contacto co núcleo de Corredoiras. - O Plan Parcial concentra as zonas verdes restantes no rego que discorre polo sector. - O uso principal é o industrial. - O Plan Parcial prevé unha única conexión viaria coa estrada AC-840 que cumpre coa norma 3.1. IC de trazado de estradas. - O Plan Parcial se conecta coa rede xeral de abastecemento a través do ramal H-H’. - O Plan Parcial prevé o reforzo da depuradora de Corredoiras ata unha capacidade de 1.100 habitantes. - Todas as reservas de solo para dotacións cumpren a lexislación vixente - Superficie total do sector: 94.180 Ha - Edificabilidade global: 0,653 m2/m2. - Ocupación máxima das edificacións sobre o total do sector: 52,17 % - Altura máxima da edificación: 10 m. con carácter xeral, con posibilidade de ata 12 m. en casos excepcionais e necesariamente xustificados en función do uso e natureza da edificación. As vías públicas, parques e demais espazos de uso público foron planificadas de forma que resulten accesibles, debendo por tanto os proxectos de urbanización que se executen, cumprir os criterios básicos que establecen os artigos 5 a 8 da Lei 8/1997 sobre accesibilidade e o artigo 12 do Regulamento que a desenvolve (Decreto 35/2000 do 28 de xaneiro). − Art.15: As vías públicas disporán dun percorrido adaptado de peóns ou mixto de peóns e vehículos. − Art.16: O deseño e trazado dos percorridos de uso público ou comunitario destinados ao transito de peóns realizarase mediante percorridos peonís que resulten adaptados. − En ningún punto do Plan Parcial se establece un percorrido mixto de peóns e vehículos. − Os percorridos peonís realízanse en dous ámbitos: nas beirarrúas das vías de tráfico rodado e en vías destinadas a peóns. − Segundo os datos expresados na información urbanística a pendente media do sector non supera o 8% en ningún punto polo que tódolos percorridos poden considerarse adaptados. Por todo o anteriormente exposto considéranse os percorridos peonís como practicables coas seguintes características: O Plan Parcial deseñouse de tal xeito que a cada punto do sector se pode acceder mediante unha vía peonil propiamente dita ou mediante unha beirarrúa das vías de tráfico rodado cumprindo as condicións de percorridos adaptados reseñadas na táboa anterior. As zonas verdes e espazos libres urbanizaranse de forma que garantan a accesibilidade dos seus percorridos. Os elementos de urbanización e o mobiliario urbano, así como as edificacións, que se proxecten nestes roteiros serán accesibles conforme ao Código de Accesibilidade. Reservarase un mínimo de 1 praza de aparcamento adaptada por cada 100 prazas ou fracción, coas dimensións sinaladas no código de accesibilidade en función do aparcamento en batería ou en liña. O acceso ó sector realízase polo leste a través da estrada autonómica AC-840 (Betanzos-A Golada) á altura do núcleo de Corredoiras, mediante carrís de aceleración e decelación. Ó viario principal rodado do sector, dáselle a sección adecuada para o seu uso, dotándoo dun certo carácter de avenida co fin de que presente un certo grao de urbanidade para a súa mellor integración no medio e contribuír así a diminuír a velocidade da vía ó seu paso polo polígono. Todo o tráfico se organiza en torno ó anel descrito en parágrafos precedentes con inicio e fin na glorieta de acceso. Estas vías teñen unha pendente lonxitudinal máxima do 8% e mínima do 1% e unha transversal en torno ó 2%, dando cumprimento ao indicado na Lei sobre accesibilidade e supresión de barreiras arquitectónicas e regulamento que a desenvolve, do xeito indicado na epígrafe correspondente da presente memoria. As seccións transversais de viario, segundo as cales se organizan as bandas de tráfico rodado, aparcamento, alcorques e beirarrúas, as cales se reflicten nos correspondentes planos do presente Plan Parcial, serán en todo caso vinculantes á hora de redactar o preceptivo Proxecto de Urbanización. O tratamento dos pavimentos das zonas de calzada e peonís será obxecto de estudio no mencionado Proxecto de Urbanización que haberá de ter en conta a vixente normativa e regulamentos en materia de accesibilidade e supresión de barreiras arquitectónicas. En todo caso primarase, para as zonas de beirarrúa, un pavimento que, pola súa facilidade de desmontaxe e reposición, sirva para a posibilidade de incorporación de servizos urbanísticos non previstos no presente Plan Parcial e que pola súa resistencia poida garantir a durabilidade nas condicións de uso que se prevén para o polígono industrial. Para as zonas de aparcamento deberase primar algún tipo de pavimento que, previsto para a finalidade proposta garantindo a súa durabilidade fronte ó tráfico pesado que o ámbito desenvolvido vai soportar, sexa do tipo mais “brando” posible de xeito que, naqueles intres en que non se atopen vehículos aparcados, se consiga a aparencia de zona peonil. Para as zonas de tráfico rodado primarase un pavimento de tipo continuo que se adapte correctamente ás necesidades do tráfico previsto. En todo caso o tratamento dos pavimentos, a colocación de bados e demais elementos de seguridade viaria cumprirán a vixente normativa e regulamentos en materia de accesibilidade e supresión de barreiras arquitectónicas. Polo que respecta ó número de prazas de aparcamento, como xa ficou indicado en apartados anteriores, prevese un número superior ó esixido na normativa estatal e autonómica, distribuído da seguinte forma: - Prazas de aparcamento privadas: 341 - Aparcamentos públicos en superficie: 303 Destas últimas reservarase unha praza por cada cen para minusválidos, a situar preferentemente nas proximidades dos accesos do sector e das zonas de equipamento comunitario. A forma e dimensión destas prazas será a fixada no apartado correspondente do Regulamento de Accesibilidade e Supresión de Barreiras Arquitectónicas, ubicándose consecuentemente os preceptivos bados vinculados a estas prazas. O regato ó que se facía referencia en parágrafos anteriores, ó que se vincula a zona verde ZV-2 atravesa o viario en 4 puntos, tres baixo o viario local do sector a un baixo a estrada autonómica, nos que se colocarán os respectivos pasos. Tal e como se indica no apartado correspondente á rede de pluviais do ámbito o verquido desta realízase ó rego existente xusto antes do cruce baixo a estrada autonómica. O conducto existente na actualidade considérase insuficiente para o volume de auga previsto tanto na actualidade como cando estea executado o polígono. En base a isto considérase necesaria a realización dos tres pasos previstos nos viarios de nova execución e a substitución do existente baixo a estrada autonómica. Para o dimensionamento destes pasos realizáronse os cálculos pertinentes que se axuntan a continuación, e que dan como resultado que resulta máis que suficiente coa colocación dun marco de formigón cadrado de 2x1,6 m en cada un deles. C1 DATOS – RESUMEN RESULTADOS C1 CÁLCULO DE Po C1 RESUMEN DE CÁLCULOS C2 DATOS C2 RESUMEN DE CÁLCULOS CAUDALES TOTALES CÁLCULOS DE LA SECCIÓN A rede viaria peonil será obxecto de estudio pormenorizado no preceptivo proxecto de urbanización que desenvolverá como proxecto constructivo o presente Plan Parcial. Con carácter indicativo plantéxase que as solucións utilizadas serán de carácter brando primando a permeabilidade dos pavimentos e a aparición de solucións verdes. A rede de abastecemento de auga parte do colector xeral de diámetro 200 que pasa por Corredoiras sendo necesaria a realización do ramal H-H’ contemplado no PXOM. Dende este colector realizarase unha conducción de alimentación para todas as parcelas. Debido á entidade da actuación prevese unha distribución con dous aneis que percorren cada un dos lados da rúa principal. A partir destes realizaranse as acometidas a cada parcela, ademais das necesarias para a rede municipal de rego e bocas de incendios e ós servizos e equipamento comunitarios. Garantirase a dotación de auga potable cun mínimo de 0,5 l/s/ha e 16 l/s/hidrante, ademais do consumo que poida producirse para o rego, tanto das zonas verdes privadas como públicas. Caudal de auga diario: 2.79 l/s Caudal punta (no suposto de 10 h de servizo): 6.7 l/s Consumo diario: 241 m3 As conduccións da rede serán enterradas seguindo os trazados da rede viaria e dos espacios libres de uso público. O diámetro mínimo a considerar será o de 10 cm., o material de polietileno de 16 at, e a inclinación mínima do 4 por mil. A rede de hidrantes e de rego conectarase á rede de abastecemento dotada de bocas tipo T-45. En todo caso o deseño da rede de abastecemento se axustará ás directrices da compañía subministradora, e como mínimo se situará en zanxa con máis de 60 cm. de profundidade, reforzada nos cruces das rúas de tráfico rodado, situada como mínimo 50 cm. por riba das condicións de alcantarillado e separada 30 cm. de calquera canalización de alta tensión e 20 cm. de baixa.3.8.2.-REDE DE SANEAMENTO Neste momento xa existe unha depuradora próxima ó ámbito delimitado, que satisfai as necesidades de saneamento do núcleo de Corredoiras. Segundo o disposto no PXOM esta depuradora deberá ser reforzada ata unha capacidade de 1.100 habitantes con cargo ó desenvolvemento do sector. Consumo diario: 241 m3 Poboación equivalente: 964 habitantes Poboación abastecida no entorno: 200 habitantes Proxéctase un sistema separativo: de pluviais e fecais, a primeira con conexión a un tanque de tormentas antes do verquido ó rego que atravesa o ámbito e a segunda con conexión á mencionada depuradora ampliada. A ampliación da depuradora realizarase na parcela lindante coa depuradora municipal, propiedade do promotor do Plan Parcial, cunhas condicións superficiais e topográficas axeitadas (aproximadamente 12.000 m2). No anexo II do presente informe apórtanse características dunha depuradora tipo a executar, que xa está a funcionar en diversos polígonos industriais de características similares. A rede de pluviais proxéctase a un so lado da rúa, con sumidoiros a ambos lados. Estas augas serán tratadas previamente ó seu verquido mediante un tratamento na parcela ST-1, na que se ubicará un tanque de tormentas. O verquido de pluviais, convintemente pretratadas, ó rego que atravesa o ámbito, afluente do Batán, realizarase inmediatamente antes do cruce deste baixo a estrada autonómica. En base a isto considérase necesaria a construcción dun novo conducto baixo esta, segundo os cálculos aportados nos parágrafos precedentes, que dan un marco de formigón de 2,00 m X 1,60 m. O tanque de tormentas da rede de pluviais dimensionarase parta unha capacidade máxima de 10 l/m2. A rede de fecais, proxéctase a ambos lados do viario público que serve de acceso ás parcelas, ata saír do sector paralelo á estrada AC-840 As canalizacións serán de formigón ou PVC para diámetros inferiores a 50 cm. e serán subterráneas, seguindo o trazado peonil do viario e o dos espazos libres. Para o deseño teranse en conta as determinacións das normas tecnolóxicas e demais normativa de aplicación. Como mínimo debe considerarse unha profundidade mínima de 1 m, podendo diminuírse puntualmente esta profundidade sempre e cando se reforce a conducción con formigón en masa. Sobre a rede de colectores intercalaranse os pozos de rexistro necesarios tanto para as acometidas desde as parcelas como dos sumidoiros de augas pluviais, non distando máis de 50 m. O cálculo das redes realizarase considerando para cada caso os aportes de augas pluviais e fecais á rede segundo as seguintes hipóteses: Augas pluviais: - Teranse en conta as superficies correspondentes a vías, planta de parcelas urbanizables, beirarrúas, calzada e zonas verdes. En cada caso aplicarase o coeficiente de escorrentía que corresponda. - O coeficiente K, segundo o cálculo pola NTE-ISA, terá o valor 1, correspondente á zona xeográfica X Augas fecais: - O volume de verquidos considerarase igual á dotación de auga potable prevista e definida no apartado correspondente. O subministro eléctrico do sector realizarase a partir da rede de media tensión existente nas proximidades da zona, sendo a empresa suministradora a que define o punto de entronque no informe do Anexo I. En base a este será necesaria a execución con cargo ó desenvolvemento do sector da liña de media tensión entre o punto de entronque definido pola compañía subministradora e o propio ámbito. Dentro do polígono, prevese a instalación de cinco centros de transformación. Dende estes desenvolveranse os ramais para subministro eléctrico ás parcelas e de alumeado público. As canalizacións destes servizos desenvolveranse liñalmente mediante conduccións baixo as zonas peonís cos rexistros necesarios para o mantemento das redes. O tendido, cálculo e dimensionado das mesmas realizarase conforme aos respectivos Regulamentos Electrotécnicos e as súas Normas Técnicas Complementarias, e as Normas Tecnolóxicas da Edificación e as da compañía subministradora, salvando as distancias nelas establecidas respecto ás redes de subministro ou abastecemento dos demais servizos urbanos. A modo de resumo consideráronse os seguintes: - Uso industrial: en aplicación do REBT calcúlase unha potencia de 125 w/m2 sobre a superficie edificable estimada de cada parcela. Á potencia así calculada aplícanselle os seguintes coeficientes de simultaneidade: - Simultaneidade entre subministros de baixa tensión: 0,40 - Simultaneidade centros de transformación respecto rede MT: 0,80 - Factor de potencia estimado: 0,85 - A potencia unitaria de cálculo final e de 47,06 VA/m2 de edificabilidade. - Uso dotacional e servizos: en aplicación do REBT calcúlase unha potencia de 100 w/m2 sobre a superficie edificable estimada de cada parcela. Á potencia así calculada aplícanselle os seguintes coeficientes de simultaneidade: - Simultaneidade entre subministros de baixa tensión: 0,40 - Simultaneidade centros de transformación respecto rede MT: 0,80 - Factor de potencia estimado: 0,85 - A potencia unitaria de cálculo final e de 37,65 VA/m2 de edificabilidade. - Uso alumeado público: considérase unha potencia de 1,76 VA/m2 de vías e aparcamentos, con coeficiente de simultaneidade 1. O resultado final da carga se resume na seguinte táboa: Densidade de potencia 316KVA/Ha O subministro ás parcelas preverase en baixa tensión, media tensión ou con posibilidade de ambas de acordo ós seguintes rangos de potencia: P<65 kVA Baixa Tensión 100>P>65kVA Baixa e Media Tensión P>100kVA Media Tensión Para atender ós subministros de Baixa tensión proponse a instalación de catro centros de transformación modulares, con envolvente de formigón prefabricado, de 1x630 kVA de potencia nominal. Toda a rede de distribución de media e baixa tensión se instalará en montaxe enterrado baixo tubo de PE de dobre parede de 160 mm de diámetro, instalando como máximo un circuíto ou termo de cables por tubo. O número de tubos será tal que exista sempre alomenos un tubo de reserva. Nos circuítos de media tensión utilizaranse conductores de illamento seco. A instalación de alumeado público a prever dentro do ámbito garantirá a iluminación suficiente en tódalas vías, aparcamento e beirarrúas. Considerarase un nivel luminoso medio de 20 lux e unha uniformidade media de 0,3 para tódalas vías cos seus respectivos aparcamentos e 10 lux en beirarrúas. Utilizaranse en tódolos casos luminarias pechadas con equipo eléctrico de dobre nivel, montadas sobre báculo de 9 m de altura. Nos itinerarios peonís e nas zonas verdes empregaranse luminarias con altura adecuada ó seu uso. Todas as lámpadas serán de baixo consumo e con pantallas anticontaminación lumínica Desde a posible acometida, no punto de entrada do sector accedendo dende a estrada AC-840 (Betanzos-A Golada), desenvolverase liñalmente baixo as zonas peonís mediante conduccións subterráneas en zanxa independente coas súas correspondentes arquetas de derivación e de rexistro que permitan en todo momento verificar as redes e incorporar futuros sistemas ou operadores prevendo para iso alomenos dúas canalizacións libres paralelas ás necesarias para os operadores xa autorizados e en servizo (neste momento só rede telefónica). O desenvolvemento de ditas canalizacións realizarase con proxecto conxunto elaborado por técnico competente a incorporar como parte do proxecto de urbanización global do sector. A redacción de dito proxecto e o desenvolvemento das liñas realizarase conforme ás vixentes normas e regulamentos de instalacións de telecomunicacións no momento da súa elaboración. Os recintos de telecomunicacións ubicaranse soterrados baixo a vía pública. Non se prevé rede de gas por ser pouco probable o subministro deste servizo para o núcleo de Corredoiras nun futuro próximo. Os espazos libres previstos polo Plan Parcial, de dominio e uso público dotaranse de pavimento, plantacións, mobiliario urbano, xogos infantís, así como das respectivas instalacións de rego e de alumeado público, procurando na súa definición a través do correspondente proxecto de urbanización o emprego de sistemas e elementos de mínimo mantemento e máxima seguridade para o seu goce pola colectividade. Segundo o sinalado no epígrafe correspondente coidaranse especialmente na súa definición a resolución da continuidade co entorno inmediato exterior ó ámbito ordenado. O proxecto de urbanización que se redacten para a execución do presente planeamento deberá contemplar obrigatoriamente as seguintes medidas correctoras: • A topografía orixinal reconstruirase traballando dende o punto de vista orográfico no sentido das curvas de nivel. • Devolverase o curso de auga existentes ó seu cauce natural. • A cuberta vexetal reconstruirase na medida do posible mediante solucións de revexetación e deseñando as zonas verdes do xeito máis natural posible. • Os desmontes e os terraplenados trataranse con materiais da zona e con tratamentos verdes • As solucións de viario faranse do xeito máis permeable posible dende o punto de vista constructivo, deixando as solucións de pavimento impermeable estrictamente para aquelas zonas rodadas nas que esta solución é imprescindible. • O impacto causado polo viario, edificación e aterrazamento –de habelo- corrixirase mediante a plantación de bandas de arborado e arbustivas na dirección das curvas de nivel e perpendicular a elas. • O alumeado da peza deseñarase tendo en conta as medidas de contaminación lumínica, dotando ás luminarias de pantallas protectoras axeitadas e conforme á lexislación vixente. • A alteración temporal da calidade do aire por ruídos e partículas finalizará ó remate da fase de obras, realizándose o movemento de terras axeitadamente con retroescavadora para reducir ó mínimo os regos nas áreas de escavación e so nos momentos imprescindibles. Esta medida pretende evitar o consumo excesivo de auga e os conseguintes vertidos cara o rego de Batán. Por outra parte, o arborado previsto incidirá na calidade do aire do contorno. • Estableceranse as garantías necesarias para o vertido dos materiais sobrantes na escavación en vertedoiros autorizados e en aqueles lugares que garantan o seu correcto reciclado. • Dende o punto de vista da sustentabilidade do proxecto, o viario garante un dimensionamento e funcionamento suficiente para o número de industrias e vivendas máximo establecido. • Reservarase un espacio para ubicar un punto limpo municipal e centro de clasificación de residuos industriais reciclables. Esta parcela terá a dimensión suficiente e conexión co viario do polígono. • As augas pluviais recolleranse nun vaso de tormenta, dimensionado para unha precipitación máxima de 10 l/m2 nunha hora e situado no punto natural mais baixo sen interfluvios e máis próximo ó rego que desenboca no Batán, onde se verterán estas augas. Este deposito estará dotado dun sistema de baleirado do vaso cara o rego de Batán. • A infraestructura de subministración eléctrica estará baixo terra e axeitadamente illada, e preverá o impacto electromagnético. • A subministración da auga potable e a rede de saneamento proxectada garantirá o correcto abastecemento e evacuación da peza para a súa carga máxima prevista. Segundo o disposto no artigo 127.2 da LOUPMRG, “a determinación do sistema de actuación deberá incluírse nos instrumentos de planeamento que conteñan a ordenación detallada do solo urbano non consolidado e do solo urbanizable”. Por outra banda “O municipio escollerá o sistema de actuación aplicable, tendo en conta as características e complexidades da iniciativa a desenvolver, os medios con que conte, a colaboración da iniciativa privada e as demais circunstancias que concorran. O sistema de xestión que se propón, en base á estructura da propiedade pois trátase dun propietario único é o de concerto. Coa aprobación definitiva do presente Plan Parcial o concello obrígase a promover a creación dun órgano xestor, canto o ámbito desenvolvido estea ocupado polo menos no 25% da súa superficie útil. Este Órgano Xestor terá unha composición mixta concello-empresas e terá como obxectivos, as seguintes misións: • Una vez coñecida a tipoloxía e actividade das empresas instaladas, deseñar un Plan de Residuos industriais, recollida selectiva e reciclaxe (Plan Integral de Xestión de Residuos Industriais) • Seguir, controlar e modificar, se é o caso, o Plan de Seguimento que figura no ISA, incorporando as necesidades específicas das empresas instaladas no polígono e vixiando calquera tipo de impacto ambiental • Formar e sensibilizar aos traballadores do polígono en técnicas ecolóxicas aplicadas ás súas funcións na empresa • Promover, deseñar e implantar un Sistema de Xestión Medioambiental. • Promover, deseñar e implantar un Plan de Mobilidade • Deseñar e poñer en marcha un Plan de Acción, axeitado a escala e eventual especialización do polígono, que contemple, entre outras cuestións, un plan de rexeneración, cos seguintes proxectos específicos:  Mellora das infraestruturas viarias, de saneamento e de abastecemento,  Establecemento de sistemas de captura e almacenamento de augas pluviais para uso interno.  Establecemento dun plan de xestión do tráfico  Implantación dun sistema de iluminación ecoeficiente do polígono  Exploración e xeración de enerxía renovable  Desenvolvemento dun plan de prevención de riscos  Implantación, se procede, de plantas de tratamento colectivo de efluentes, ben a nivel do polígono en conxunto, ou para o control de augas residuais de actividades especializadas. Isto debe ir acompañado de medidas de reutilización das augas depuradas  Establecemento de plantas de transferencia de residuos sólidos perigosos  Fomento do intercambio dos residuos valorizables entre empresas do polígono ou do exterior  Rexeneración paisaxística, tanto interna como externa. Conforme ás determinacións dos artigos 64 e 65 da Lei 9/2002 de Ordenación Urbanística e Protección do Medio Rural de Galicia e artigos 54 e 62 do Regulamento de Planeamento, formúlase o Plan de Etapas para desenvolvemento do presente Plan Parcial. O desenvolvemento do Plan Parcial levarase a cabo a través de dúas etapas, segundo división que figura nos planos adxuntos e que permiten o funcionamento e execución dos servicios de maneira coherente. A primeira etapa terá unha extensión superficial de 55.141 m2 e comprenderá a execución de algo máis da metade do viario, case todas as dotacións locais de zonas verdes, a totalidade das dotacións de equipamentos e as conexións exteriores do sector de maneira que a primeira etapa poderá funcionar autonomamente da segunda. Por outra banda esta división en etapas garante unha máis que correcta execución das parcelas de dotación toda vez que na primeira etapa e na que se desenvolve a maioría destas. Por último tamén se lle imputará a esta primeira etapa a execución das conexións con sistemas de infraestructuras de servicios, incluída a ampliación da depuradora. No tocante ó proceso de urbanización realizarase do seguinte xeito: Na primeira fase constructiva procederase ó desmonte e explanación do terreo ata a consecución das cotas previstas en proxecto. Esta fase incluirá, tamén a apertura de zanxas e o tendido de redes de saneamento, evacuación de pluviais, subministro eléctrico, alumeado público, abastecemento de auga potable, rede de rego, e telecomunicacións. Incluirase así mesmo a realización do viario rodado e a subbase de beirarrúas e viario peonil. Nesta fase se acometerá a conexión da rede de pluviais do sector ao rego de Batán. A segunda fase comprenderá o remate da urbanización co pavimentado xeral, disposición de alumeado público, plantación de céspede, arbustos e arborado e colocación de mobiliario urbano. Incluirá do mesmo xeito a execución do remate de urbanización de parques e xardíns do sector. Nesta fase procederase á conexión do viario local co municipal a través dos puntos previstos no Plan Parcial. Para o cumprimento dos deberes de cesión, urbanización e edificación fíxanse os seguintes prazos: - Presentación do proxecto de equidistribución elevado a escritura pública: cinco meses como máximo dende aprobado definitivamente o Plan Parcial. - Presentación do proxecto de urbanización, primeira etapa: tres meses como máximo dende a aprobación definitiva do proxecto de equidistribución. - Inicio das obras de urbanización, primeira etapa: seis meses como máximo dende aprobado definitivamente o proxecto de urbanización, primeira etapa. - Finalización das obras de urbanización, primeira etapa: dous anos como máximo dende aprobado o proxecto de urbanización primeira etapa. - Presentación do proxecto de urbanización, segunda etapa: un ano como máximo dende aprobado o proxecto de equidistribución. - Inicio das obras de urbanización segunda etapa: seis meses como máximo dende aprobado definitivamente o proxecto de urbanización, segunda etapa. - Finalización das obras de urbanización, segunda etapa: cinco anos como máximo dende aprobado o proxecto de urbanización segunda etapa. - Solicitude de licencias de edificación: dous anos como máximo dende recepción das obras de urbanización. - Inicio das obras de edificación: seis meses como máximo dende a concesión da licencia, e nunca maior dos prazos contemplados na lexislación vixente. - Finalización das obras de edificación: tres anos como máximo dende a concesión de licencia, e nunca maior dos prazos contemplados na lexislación vixente. Os custos económicos da implantación dos servicios urbanísticos previstos e da urbanización determinaranse con precisión no Proxecto de Urbanización que se redacte en desenvolvemento do presente Plan Parcial; non obstante, en cumprimento do artigo 55 do Regulamento de Planeamento, se procede a valoralos de forma necesariamente aproximada. Ascende o Avance do Custo Estimado de Execución das obras de urbanización e de implantación dos servicios, á cantidade de DOUS MILLÓNS TRESCENTOS TRINTA E TRES MIL CATROCENTOS QUINCE EUROS. O promotor da iniciativa é D. Luís López Varela, propietario único do ámbito. A valoración do terreo a día de hoxe constitúe garantía suficiente para acometer a redacción dos traballos de tramitación do Plan Parcial e do proxecto de equidistribución. A aprobación do plan parcial e do proxecto de equidistribución e a súa inscrición rexistral coa conta da liquidación provisional poderá facultar ó propietario para a execución das operacións crediticias que garantan a realización do proxecto. Neste documento de Plan Parcial faise unha zonificación e mesmo unha parcelación de todo o sector diferenciando non somentes os usos, se non tamén á tipoloxía das naves en función do seu tamaño e orientación de mercado. A seguir desenvólvense as ordenanzas a aplicar ós diferentes usos que deberán regular toda a actuación no ámbito. No Plan Parcial do SUD. de Boimorto prevese a seguinte disposición de seguintes zonas: • Zona de uso industrial (I) • Zona de uso servizos (SV) • Zona de equipamento público (EQ). • Zona de servizos técnicos (ST) • Zona Verde (ZV). • Zona de viario rodado (VR). • Zona de viario peonil e aparcamentos (VP). Son as condicións que regulan as diferentes utilizacións dos terreos e edificacións segundo a actividade que se produzan sobre eles. No referente á regulamentación de usos o Plan Parcial aterase ó indicado no seu propio articulado, no PXOM e ó establecido na lei 9/2002 de Ordenación Urbanística e Protección do Medio Rural de Galicia e o Regulamento de Planeamento, prevalecendo as regras de interpretación expostas no artigo 6 da LOUPMRG. Os usos divídense en permitidos e tolerados en base á adecuación a cada sector de solo, ós fins da ordenación e á compatibilidade dos usos entre si. A compatibilidade de uso establécese en cada ordenanza. Os usos que se definen a continuación como permitidos encaixan e pormenorizan o uso “INDUSTRIAL” designado como global no PXOM de Boimorto: Enténdese por uso industria o correspondente ós edificios ou locais dedicados ao conxunto de operacións que se executen para a obtención e transformación de primeiras materias, a súa posterior transformación, o seu envasado, almacenaxe, distribución e reparación. Inclúense na definición deste uso as actividades de artesanía así como as actividades de almacenaxe e distribución de productos e da venda por xunto. Inclúe en consecuencia as seguintes actividades: a) Producción, que comprende aquelas actividades que teñen como obxecto principal a obtención de productos por procesos transformadores, e inclúe funcións técnicas e económicas, espacialmente ligadas á función principal, tales como a reparación, garda ou depósito de medios de producción e materias primas, así como a almacenaxe de productos acabados para o seu subministro a maioristas, instaladores, fabricantes, etc. Inclúense neste uso as actividades de investigación aplicada –comprendendo laboratorios, centros informáticos etc.,- complementarias e de servizo ás empresas. b) Almacenaxe e comercio por xunto, que comprende aquelas actividades independentes que teñen como obxecto principal o depósito, garda ou almacenaxe de bens e productos, así como as funcións de almacenaxe e distribución de mercancías propias do comercio por xunto. Así mesmo inclúense aquí outras funcións de depósito, garda ou almacenaxe ligadas a actividades principais de industria, comercio polo miúdo, transporte ou outros servizos de uso terciario, que requiren espazo adecuado separado das funcións básicas de producción, oficina ou despacho ao público. c) Reparación e tratamento de productos. Comprende aquelas actividades que teñen como función principal reparar ou tratar obxectos coa fin de restauralos ou modificalos, pero sen que perdan a súa natureza inicial. Os establecementos industriais, en función dos productos que neles se obteñan, manipulen ou almacenen clasifícanse nos seguintes grupos: Industrias da construcción: talleres de pintura e decoración; escultura, cantería e pulido de pedras artificiais; vidrería e en xeral, os dedicados á preparación de materiais pétreos, naturais ou artificiais, cerámicos, vidros, áridos e aglomerantes, etc. Almacéns de materiais de construcción. Industria electromecánicas: talleres de ferraxería, fontanería, latón, broncistas, praterías, fabricación de camas e mobles metálicos, carpintería metálica, xoguetería, óptica, mecánica de precisión e electrotécnica; reparacións electromecánicas, con exclusión dos destinados unicamente a reparación de automóbiles ou anexos ás instalacións de transportes urbanos; fabricación de instrumentos de música, etc. Almacéns destas industrias. Industrias da madeira e o moble: talleres de carpintería, tapicería, decorado e acabado de mobles onde a materia principal sexa a madeira; xoguetería non mecánica; instrumentos de música con caixa de madeira e os seus derivados; fabricación e preparación de embalaxes e de pasta de madeira, productos sintéticos, celuloide, pasta de papel e cartón, etc. Almacéns destas industrias. Industrias químicas: talleres e laboratorios de preparación de productos químicos en xeral; tratamentos químicos de productos de calquera clase, incluso de peles e o seu curtido; productos e especialidades farmacéuticas, productos de perfumería e limpeza e fabricación de vidros, esmaltes, pinturas, lacas e vernices, etc. Almacéns de productos químicos. Industrias téxtiles e do vestido: talleres de confección e adorno de roupas de todas clases; sombreirería, zapatería e luvas; albardaría; reparación, acabado, tinxidura e limpeza de roupas; confección de adornos, xoiería e bixutería e talleres de fiado, tecidos, encaixes, incluso tinxidura, apresto e acabado dos mesmos, etc. Almacéns téxtiles. Industrias da alimentación: tafonas, fornos de confeitería, galletas, etc.; preparación refino e cortado de azucre; torrefacción de graos de café, cebada, chicoria, cacao e moído e envase destes productos; establecementos de frituras de productos vexetais e animais, preparación e envase de leite e productos lácteos; matanza de animais de curral e gando; preparación de conservas a base de carne e peixe; preparación de conservas vexetais, productos alimenticios de todo tipo, productos alimenticios elaborados a base de residuos de matadoiro; preparación e envase de bebidas, fábricas de xeo, xeaderías e instalacións frigoríficas de conservación; fábricas de cervexa e fariñas, etc. Almacéns de productos de alimentación. Industrias gráficas de elaboración de papel e cartón e da comunicación: talleres de imprenta e impresión, litografía, encadernación e artes gráficas en xeral; de cortado, dobrado, engomado de obxectos de papel e cartón con impresión ou sen ela; de gravado e fabricación de rótulos esmaltados; talleres e laboratorios de fotografía e artes fotomecánicas, industria de comunicación, revelado, copiado e montaxe de películas, estudos de dobraxe e sonorización, estudos de radio e televisión, edición de publicacións periódicas, etc. Almacéns de materiais relacionados con estas industrias. Instalación dos servizos de distribución de enerxía eléctrica, auga e limpeza: estacións de xeración, transporte, transformación e distribución de enerxía eléctrica; instalacións de elevación, conducción, distribución e depuración de augas; limpeza, desinfección, destrucción ou aproveitamento de productos residuais urbanos, etc. Industrias do metal e construcción de material móbil: construcción automóbil, transformados metálicos e construcción de maquinaria e a súa almacenaxe. Industrias e almacéns agropecuarios: serradoiros e almacéns de madeira en bruto, almacéns de pensos, de productos agrícolas e de maquinaria agropecuaria. Os establecementos industriais, de acordo coa compatibilidade cos outros usos permitidos, que así se indiquen, clasifícanse nas seguintes categorías: Pertencen a esta categoría as instalacións comprendidas nos seguintes grupos e nas condicións que se sinalan: Do grupo 1º: - As fábricas de productos hidráulicos, pedra artificial, mosaicos e similares, cunha superficie máxima de 700 metros cadrados. - Os talleres de serra e labra de pedra, mármores, etc. cunha superficie máxima de 700 metros cadrados. - Os talleres de decorado, pintura, etc. con superficie máxima de 700 metros cadrados. - Almacéns de materiais de construcción. Do grupo 2º: - Os almacéns de productos metalúrxicos clasificados. - Os talleres electromecánicos. Do grupo 3º: - Os talleres de carpintería, tapicería, decorado e acabado de mobles dos cales a materia prima sexa a madeira, os de xoguetería non mecánica, os de instrumentos musicais de madeira, a fabricación e preparación de embalaxes. Todos eles en superficie non superior a 700 metros cadrados. Do grupo 4º: - Os laboratorios de productos químicos, pequenas fábricas de xabón, lixivia e perfumes coas seguintes limitacións: a) Que non ocupen unha superficie superior a 700 metros cadrados. b) Que non desprendan ningunha clase de ácidos ou lixos nocivos ou prexudiciais. c) Que non vertan augas residuais nocivas para a depuración biolóxica das mesmas ou para a conservación dos conductos da rede de sumidoiros. - As fábricas de cores de pintura coas limitacións anteriores e as establecidas para substancias inflamables e combustibles. - Os laboratorios biolóxicos, coas mesmas limitacións, sempre que non posúan estancias de gando para un número de cabezas superior a sete. - As manufacturas de caucho, coiro e materiais similares coas mesmas limitacións anteriores sempre que o volume máximo de substancias inflamables que se almacenen, non excedan de 500 quilos e os almacéns de substancias combustibles que non superen a cifra indicada. Do grupo 5º: - Os talleres de tinturería, lavado e limpeza que empreguen potencia mecánica e líquidos inflamables para o seu traballo, coas limitacións establecidas para o grupo 4º, e sempre que a superficie ocupada non exceda de 700 metros cadrados. - As manufacturas téxtiles con superficie máxima de 700 metros cadrados. Do grupo 6º: - A preparación dos productos alimenticios para o home e para o gando sen matanza nin utilización de productos residuais do matadoiro, sempre que a superficie ocupada non exceda de 700 metros cadrados. - Almacéns e preparación de bebidas, licores, etc.; fábricas de gasosas e xeo coa súa superficie non superior a 700 metros cadrados. Do grupo 7º: - Todos os talleres de artes gráficas con superficie máxima de 700 metros cadrados. - As manufacturas de papel e cartón con superficie máxima de 700 metros cadrados. - As industrias e actividades de comunicación. Do grupo 8º: - Parques de limpeza. - Todas as instalacións de distribución dos servizos de gas, auga e electricidade cando a súa localización en cuarteiróns industriais sexa compatible cos servizos que prestan. Do grupo 10º: - Os almacéns de productos e maquinaria agrícola, con ou sen actividade comercial. Na categoría A nos seus distintos grupos o equipo de forza motriz non excederá da potencia instalada de 30 CV. Condicións xerais para os almacéns da Categoría A Todas as clases de almacéns limitados a 600 m2. Cando se almacenen substancias inflamables e combustibles, deberán estar situadas en planta baixa e axustarse ás seguintes limitacións: a) As substancias inflamables contidas en envases correntes, deberán limitar a capacidade do depósito a 300 litros para os líquidos e de 500 quilos para os sólidos. Exceptúanse, polo seu peculiar perigo, o sulfuroso de carbono, éter, colodión e disolucións de celuloide que en cada caso requirirán unha licencia especial, que non poderá concederse en ningún caso para capacidades superiores aos 300 litros. Se están contidos en depósitos subterráneos, de acordo coas normas do seu regulamento especial, poderá alcanzar a capacidade de 2.500 litros. En terreos non edificados e en depósitos subterráneos, cun grosor sobre os mesmos dun metro, poderá alcanzar a capacidade de 10.000 litros a unha distancia de 6 metros de liña de fachada e de 5.000 litros a 3 metros. b) Os aceites lubrificantes, pesados, mazcuts, etc. e -en xeral- os líquidos inflamables de punto de inflamación superior aos 35 graos, incluídos os combustibles, permitiranse ata 1.000 litros en envases correntes coas debidas medidas de seguridade e ata 3.000 litros en tanques metálicos ou de materiais debidamente homologados, ou depósitos subterráneos convenientemente dispostos. Os depósitos en terreos non edificados na forma e capacidades indicadas no apartado anterior. c) Os combustibles sólidos (carbón, leña, madeira, etc.) só poderán almacenarse en cantidades inferiores ás dez toneladas en peso ou oito metros cúbicos en volume. En particular os depósitos de hulla non poderán establecerse en capas ou montóns de profundidade superior aos 2,50 metros. d) Queda prohibido en absoluto o almacenamento de trapos, roupas, etc., en montóns que non teñan sufrido lavado ou desinfección previa e, neste caso, o amontoamento limitarase pola mesma cifra dos combustibles sólidos. En especial prohíbese o almacenamento de algodóns engraxados fóra de recipientes metálicos pechados. Todas as substancias que poidan producir olores ou vapores nocivos ou molestos, deberán depositarse en recipientes herméticos. Estas restriccións poderán atenuarse cando as condicións técnicas en que se establezan determinen unha seguridade contra accidentes tecnicamente suficientes. Os núcleos industriais que agrupen industrias dunha mesma característica, someteranse a illamentos especiais e a ordenanzas adecuadas ao tipo de industria e á localización proxectada. Inclúense nesta categoría todas as industrias e almacéns non incluídos na categoría anterior por sobrepasar os límites establecidos para ela. As definicións de actividade molesta, nociva, insalubre e perigosa e a determinación dos seus efectos, contense no Decreto 2414/1961, de 30 de novembro, e disposicións concordantes e aplicarase aos usos tipificados por dito Decreto. Os establecementos industriais da categoría A, para cada actividade diferente que se leve a cabo, non excederán, por toda clase de efectos, a intensidade 3. Os establecementos das categorías B non poderán superar o índice 4 máis que para dúas clases de efectos. Ademais de cumprir as condicións de edificación, os locais industriais instalaranse de forma que permitan previr os sinistros, combatelos e evitar a súa propagación. As actividades perigosas, en calquera caso, deberán respectar as normas específicas de aplicación xeral dictadas para cada producto polo organismo competente. Correspóndelle ao Concello a facultade de concesión de licencias para a instalación, apertura e funcionamento de calquera clase de industria así como a comprobación e vixilancia do cumprimento da normativa vixente. Os establecementos industriais nos que traballen máis de 50 traballadores consideraranse edificios de uso público, séndolles de aplicación as disposicións sobre barreiras arquitectónicas que se conteñen na Lei 8/1997 de 20 de agosto e no seu regulamento de desenvolvemento aprobado por D 35/2000 de 28 de xaneiro. Asegurarase o establecemento de medidas correctoras segundo o establecido na Lei 1/95 de Protección Medio Ambiental de Galicia.2.1. Como norma xeral non poderá utilizarse ou ocuparse con usos industriais ningún solo ou edificio que produza algún dos seguintes efectos: ruído, vibracións, olores, po, fume, sucidade ou outra forma de contaminación, perturbacións de carácter eléctrico ou doutro tipo, perigos especiais de incendio, perigo de explosión, e en xeral calquera tipo de molestia, nocividade, insalubridade ou perigo en grao tal que afecte negativamente ó medio ambiente, ós demais sectores urbanos e ós predios situados nos seus lindes, ou impida a localización dun calquera dos demais usos permitidos por estas Normas.2.2. Os lugares de observación onde se determinarán as condicións de funcionamento de cada actividade serán os seguintes: 1º) No punto ou puntos onde os efectos sexan máis aparentes nos casos de fumes, po, residuos ou calquera outra forma de contaminación e perturbacións eléctricas ou radioactivas. No punto ou puntos onde se poidan orixinar en caso de perigo especial de incendio e de perigo de explosión.2º) Nos límites exteriores da liña do solar ou parcela ou do muro pertencente ós veciños inmediatos, nos casos en que se orixinen molestias por ruídos, vibracións, deslumbramentos, olores ou similares.1º) Os edificios ou establecementos de uso industrial ou de almacenamento, que estean localizados en edificios destinados exclusivamente a estes usos rexeranse por este artigo en defecto dunha normativa específica, e polo establecido na Lei 9/2004 do 10 de agosto de Seguridade Industrial de Galicia. Os bloques representativos, separados da nave industrial ou debidamente compartimentados con respecto a ela, que non se dediquen a procesos de fabricación, rexeranse igualmente polo disposto no Código Técnico da Edificación.2º) Calquera instalación industrial que se constrúa deberá dispor, polo menos nunha das súas fachadas e ó longo da mesma, dunha franxa de espacio exterior ata onde sexa posible o acceso dos vehículos do Servicio de Extinción de Incendios. Tal espacio deberá cumpri-las seguintes condicións: a) A súa anchura mínima será de 5 metros e deberá permiti-lo estacionamento dos citados vehículos a distancia non maior de 10 metros da fachada do edificio. b) En calquera caso, a distancia entre o dito espacio e algún dos accesos ó edificio non será superior a 30 metros. c) A súa capacidade portante será necesaria para resistir unha sobrecarga de uso de 2.000 Kp/m2. d) Manterase libre de bancos, árbores, xardíns, luminarias, marcos ou outros obstáculos fixos, que impidan o acceso ós vehículos citados anteriormente.3º) As industrias e almacenaxes clasificaranse de acordo co nivel de risco intrínseco das súas instalacións e, en función da carga de fogo ponderada Qp do local, os niveis de risco establecidos serán os seguintes: Niveis de risco intrínseco Baixo: Qp. Menor que 200 Mcal/m2. Medio: Qp. Entre 200 e 800 Mcal/ m2. Alto: Qp. Superior a 800 Mcal/ m2. A carga de fogo ponderada Qp. dunha industria ou almacenaxe calcularase considerando tódolos materiais combustibles que forman parte da construcción así como aqueles que se prevexan como utilizables normalmente nos procesos de fabricación e tódolos materiais combustibles que poidan ser almacenados. O cálculo da carga de fogo ponderada Qp. establecerase mediante a expresión: Qp = Pi X Hi X Ci / A x Ra (Mcal/m2) Sendo: Pi = Peso en kg de cada unha das diferentes materias combustibles. Hi = Poder calorífico de cada unha das diferentes materias en Mcal/kg. Ci = Coeficiente adimensional que reflicta a perigosidade dos productos. A = Superficie construída de local, considerada en m2. Ra = Coeficiente adimensional que pondera o risco de actividade inherente á actividade industrial da actividade industrial da seguinte maneira: Descrición dos productos: a) Grao de perigosidade alto. -Calquera líquido ou gas licuado a presión de vapores de kgr/m2 e 23ºC. -Materiais crioxénicos. -Materiais que poden formar mesturas explosivas no aire. -Líquido, que teña o punto de inflamación a 23ºC. -Materias de combustión espontánea coa exposición ó aire. -Todos aqueles sólidos inflamables por debaixo dos 100ºC. b) Grao de perigosidade media. -Os líquidos que teñan o punto de inflamación entre os 23ºC e 61ºC. -Os sólidos, que empecen a súa ignición entre os 100ºC e 200ºC. -Os sólidos e semisólidos que emiten gases inflamables. c) Grao de perigosidade baixo. -Con productos sólidos que necesitan para empezar a súa ignición estar sometidos a unha temperatura superior a 200ºC. -Líquidos que teñan o punto de inflamación superior ós 61ªC. Valor Ci: Ci:1,6 por grao de perigosidade alto. Ci: 1,2 por grao de perigosidade medio Ci: 1 por grao de perigosidade baixo. Coeficiente Ra: Ra = 3 por risco de activación alto. Ra = 1,2 por risco de activación medio. Ra = 1 por risco de activación baixo. Co fin de establece-la avaliación do risco de actividade de cada proceso, de acordo cos niveis (Alto (A), Medio (M) ou Baixo (B), facilítase o seguinte listado de actividade: Alfombras-fabricación B Almacéns en xeral B Aceites comestibles-fabricación M Bebidas alcohólicas preparación M Bebidas carbónicas fabricación B Bebidas-sen alcohol B Betún-preparación B Café-torrefacto M Cartón-fabricación de caixas e elementos M Carpintería M Caucho-fabricación de obxectos M Celuloide-fabricación M Cera-fabricación de artigo B Cerámica-taller B Cervexa-fabricación B Colas-fabricación M Confección-taller B Conservas-fabricación B Cordas-fabricación B Corcho-tratamento B Cosméticos M Coiro-tratamento e obxecto B Chocolates-fabricación M Destilerías materiais inflamables M Disolventes-destilación M Ebanistería (sen almacén de madeiras) M Electricidade-taller B Electricidade-fabricación de aparatos M Electricidade-reparación de aparatos B Electrónica-fabricación de aparatos M Electrónica-reparación de aparatos B Embarcacións-fabricación M Fertilizantes químicos-fabricación M Fibras artificiais-producción e manipulación M Fundición de metais B Frigoríficos-cámaras B Galvanoplásticos B Graxas comestibles-fabricación M Ferrerías B Imprenta M Industrias químicas M Laboratorios eléctricos B Laboratorios físicos e metalúrxicos B Laboratorios fotográficos B Laboratorios químicos M Licores-fabricación M Madeira-fabricación contrachapados M Manteigas-fabricación B Máquinas-fabricación M Marcos-fabricación M Materiais usados-tratamentos M Mecanización en metais B Medicamentos-laboratorios M Metais-fabricación de B Medias-fabricación B Mobles-fabricacion (madeira) M Mobles-fabricación (metal) B Muíños fariñeiros M Motores eléctricos-fabricación M Orfebrería-fabricación B Panificadoras-elaboración e fornos de pan B Papel-fabricación B Pasamanería taller B Pastas alimenticias-fabricación M Pinturas e vernices-fabricación A Pinturas-talleres A Pinceis e cepillos-fabricación M Pirotecnia-fabricación A Prancha-taller B Placas de resina sintética-fabricación M Productos alimenticios-fabricación B Reparacións-taller B Resinas sintéticas-fabricación M Sacos-fabricación B Seda artificial-fabricación M Taller mecánico B Tapicería M Teatro B Tecidos-fábrica B Telefonía-central B Tintas de imprenta-fabricación M Tinturerías B Transformadores-construcción B Vasoiras-fabricación B Vernices-taller M Vernices-fabricación M Vidro-fabricación artigos B Vulcanización M Xéneros de punto-fabricación B Xoguetes-fabricación M Zapatos-fabricación M Ademais de precisa-lo peso de cada unha das diferentes materias perigosas, en todo proxecto relativo a industrias ou almacenaxes terase que indica-las unidades e o volume que ocupen os productos, manipulados ou almacenados, de forma que con estes datos sexa facilmente constatable a coincidencia entre a cantidade prevista e o existente.4º) Os edificios destinados a industrias ou almacéns haberán de estar illados dos edificios colindantes en función do seu nivel de risco intrínseco por unha separación ou por un muro cortafogos das seguintes características: Risco Alto: 10 metros ou RF-240 Risco Medio: 5 metros ou RF-180. Risco Baixo: 3 metros ou RF-120. O muro cortafogos non poderá ter aberturas, excepto se se trata de porta de comunicación, que dispoña de peche automático, e dunha RF mínima da metade esixida no muro. Todo establecemento industrial ou de almacenaxe formará sector de incendio respecto ós establecementos veciños. A RF dos elementos estructurais e compartimentadores interiores será o seguinte, en función do nivel de risco intrínseco da actividade: Risco Alto: RF-180 Risco Medio: RF-120. Risco Baixo: RF-9. En naves industriais de planta baixa disporase un RF mínimo de 30 nos elementos estructurais, podendo esixirse un RF maior cando a carga de fogo ponderada sexa superior a 100 Mcal/m2. En función do nivel de risco intrínseco os establecementos industriais ou de almacenaxe compartimentaranse en sector de incendio de superficie máxima: Risco Alto: 1.000 m2. Risco Medio: 2.500 m2. Ricos Baixo: 20.000 m2. As plantas subterráneas compartimentaranse en sectores de superficie máxima de 500 m2 para risco alto e medio, podendo alcanzar un máximo de 1.000 m2 para risco baixo. A RF de cada sector será a mesma que a esixida ó conxunto do establecemento. Cando sexa necesario ou conveniente por imperativo de índole tecnolóxica derivado do proceso ou outras características peculiares da actividade, debidamente xustificados, aceptaranse sectores de superficie superior á indicada anteriormente. Para a determinación das medidas compensatorias necesarias para chegar a un nivel de seguridade equivalente ó esixido con carácter xeral considerarase como causa de atenuación que a actividade ocupe un local ou edificio exento en máis do 75% do seu perímetro.5º) Evacuación Os valores de densidade de ocupación que se establecen a continuación aplicaranse á superficie construída do edificio, excepto á dos recintos e as zonas de densidade elevada e as zonas de ocupación nula, considerando como tal as accesibles unicamente a efectos de reparación ou mantemento: a) Unha persoa por cada 40 m2 en industria. b) Unha persoa por cada 100 m2 en almacéns. Unicamente se considerarán como saídas: a) As portas ou aberturas que dean directamente á vía pública ou a espacios exteriores comunicados con esta. b) As escaleiras protexidas ou especialmente protexidas -incluídas as escaleiras exteriores-. Tamén se poderán considera-las escaleiras non protexidas nas entreplantas ou en primeiro piso cando a altura de evacuación sexa inferior a 5 metros. c) As ramplas protexidas ou especialmente protexidas de pendentes inferior a 12%. Os percorridos de evacuación non superarán en planta baixa os 50 metros e en planta de soto os 25 metros. Se a altura de evacuación dunha planta é superior a 7,5 metros, ou de 2 metros en sentido ascendente se a súa ocupación é superior a 5 persoas, existirán polo menos dúas saídas de planta que non conduzan á mesma escaleira, excepto nas plantas de superficie inferior a 200 m2. Exceptúase esta prescrición nas plantas en que a ocupación sexa nula.6º) As plantas ou almacéns de nivel de risco intrínseco alto disporán dun plan de emerxencia redactado conforme ó manual de autoprotección vixente.7º) Instalación de protección contraincendios: a) Iluminación de emerxencia e sinalización. Tódalas vías de evacuación disporán de iluminación de emerxencia, cunha intensidade mínima de 3 lux nos eixes dos pasos. Os percorridos de evacuación e as saídas disporán de sinalización. b) Extintor móbil. Disporase dun extintor móbil por cada 300 m2 de superficie construída. c) Columna seca. Estarán dotadas de columna seca tódalas escaleiras de altura de evacuación maior de 24 metros. Tamén será preceptivo para as plantas subterráneas cando non haxa máis de tres. d) Abastecemento de auga contra incendios. Os establecementos de nivel de risco intrínseco alto ou medio haberán de dotarse dun dispositivo que garanta o subministro de auga durante unha hora ás diferentes instalacións de protección contraincendios de que dispoña o edificio ou establecemento. e) Boca de incendio equipada. Tódolos establecementos industriais estarán dotados como mínimo dunha boca de incendio equipada por cada 2.000 m3 edificados, debendo contar cada establecemento cunha como mínimo. Para os casos de nivel de risco alto ou medio poderá esixirse un maior número de B. I. E. ou medidas complementarias. f) Instalación de detección e alarma. Esta instalación será esixible ós establecementos de nivel de risco intrínseco alto, excepto nas zonas protexidas por unha instalación de extinción automática de incendios. g) Instalación de extinción automática de incendios. Disporán desta instalación as zonas ou locais de carga de fogo ponderada superior a 1.600 Mcal/ m2. h) Hidránte de incendios. Tódolos establecementos de nivel intrínseco alto ou medio, en todo caso e aqueles de nivel intrínseco baixo con superficie construída superior a 1.000 m2 disporán dun hidrante de incendios por cada 5.000 m2 ou fracción de superifice construída, situado como máximo a 100 metros de calquera punto da fachada accesible ós vehículos do Servicio de Extinción de Incendios e Salvamento. Este hidrante debe estar situado nun punto de fácil accesibilidade e estará dotado de presión e caudal acorde á normativa contraincendios. i) Non obstante, poderán esixirse maiores medidas de protección contraincendios que as indicadas nos apartados anteriores naqueles casos en que a perigosidade así o requira.1º) Incendio e explosión. Tódalas actividades que, no seu proceso de producción ou almacenaxe, inclúan “inflamables” e “materias explosivas”, instalaranse cos sistemas de seguridade axeitados, que eviten a posibilidade de incendio e explosión, así como cos sistemas adecuados (tanto en equipo como en ferramenta) necesarios para combatelos en casos fortuítos. Baixo ningún concepto poderán queimarse materiais ou desperdicios ó aire libre. As instalacións da actividade e dos seus diferentes elementos deberán cumpri-las disposicións pertinentes dictadas polos diferentes organismos estatais, autonómicos ou locais, na esfera das súas respectivas competencias.2º) Radioactividade e perturbacións eléctricas. Non se permitirá ningunha actividade que emita radiacións perigosas ou perturbacións eléctricas que afecten ó funcionamento de calquera equipo ou maquinaria, diferentes dos que orixinen a perturbación. Deberán cumprir tamén as disposicións especiais dos organismos competentes na materia.3º) Ruídos. A intensidade do son procedente de todo uso ou equipo (a excepción dos equipos provisionais de transporte ou de traballos de construcción) deberá estar ó previsto a Lei 7/1997 de 11 de agosto de Protección contra a contaminación acústica ou ordenanza municipal que a desenvolva.4º) Vibracións. Non poderá permitirse ningunha vibración que exceda da determinada na Lei 7/1997 de 11 de agosto. Para a súa corrección dispoñeranse bancadas independentes da estructura do edificio e do solo do local para todos aqueles elementos orixinadores da vibración, así como dispositivos antivibratorios. Non se permitirá a ancoraxe directa de máquinas ou soportes ás paredes medianeiras, teitos ou forxados de separación de recintos, debendo interporse os positivos antivibratorios axeitados. Os conductos polos que circulen fluídos líquidos ou gasosos en forma forzada conectados directamente con máquinas que teñan órganos en movemento, dispoñerán de dispositivos de separación que impidan a transmisión das vibracións xeradas en ditas máquinas. As bridas e os soportes dos conductos, igual que as aberturas dos muros para o paso das conduccións, dotaranse de elementos antivibratorios. A determinación do nivel de vibración realizarase de acordo co establecido na norma ISO-2631-1, apartado 4.2.3., segundo establece o art.4 do anexo á Lei de Protección contra a contaminación acústica. A vibración no ambiente interior non poderá supera-los valores indicados no art.8.4. da Lei 7/97.5º) Deslumbramentos. Desde os puntos de medida especificados non poderá ser visible ningún deslumbramento directo ou reflectido, debido a fontes luminosas de grande intensidade, ou a procesos de incandescencia a altas temperaturas, tales como combustión, soldadura ou outros.6º) Fumes. As actividades cualificadas como “insalubres”, en atención á producción de fumes, po, néboas, vapores ou gases desta natureza, deberán estar dotadas das adecuadas e eficaces instalacións de precipitación de po ou de depuración dos vapores ou gases (en seco, en húmido ou por procedemento eléctrico). Así mesmo, no interior das explotacións non poderán sobrepasarse os niveis máximos tolerados de concentración de gases, vapores, fumes, po ou brétemas no aire, que se definen no Anexo do Regulamento vixente.7º) Olores. Non se permitirá ningunha emisión de gases nin a manipulación de materias que produzan olores en intensidade tal que poidan ser facilmente detectables, sen instrumentos, no linde da parcela desde a que se emiten.8º) Outras formas de contaminación. Non se permitirá ningún tipo de emisións de cinzas, pos, fumes, vapores, gases nin doutras formas de contaminación do aire, da auga ou do solo, que poidan causar dano á saúde das persoas, dos animais ou das plantas; prexuízo ás propiedades; ou que causen sucidade.9º) Augas residuais. Os materiais en suspensión contidos nas augas residuais non excederán, en peso, a cantidade de 250 miligramos por litro. O nitróxeno expresado en N e NH4, non será superior a 10 e 15 miligramos respectivamente. O efluente non conterá substancias capaces de provoca-la morte da fauna fluvial augas abaixo do punto de vertido. O efluente que verta nas redes do servicio público, deberá estar desprovisto de tódolos productos susceptibles de prexudica-las conduccións, así como de materias flotantes, semidentables ou precipitables que, ó mesturarse con outros efluentes poidan atentar, directa ou indirectamente, contra o bo funcionamento das redes de sumidoiros. O pH do efluente deberá estar comprendido entre 5,5 e 8,5. Excepcionalmente, en caso de que a neutralización se fixera con cal, o pH poderá alcanza-lo valor de 9,5. O efluente non terá, en ningún caso, unha temperatura superior ós 30ºC quedando obrigada-las industrias a realiza-los procesos de refrixeración necesarios para non sobrepasar este límite. Quedan prohibidos os vertidos de compostos cíclitos hidroxilados e os seus derivados halóxenos, así como o vertido de substancias que favorezan os olores, sabores e coloracións da auga nas canles de vertido, cando poida ser utilizada na alimentación animal. O Uso servizos comprende os usos que teñen por finalidade a prestación de servizos ás persoas, ás familias e ás empresas, tales como abastecemento comercial, hostalería, aloxamento, esparcemento e recreo, finanzas, seguros, servizos, técnicos e profesionais, e semellantes. Este uso característico comprende os seguintes usos pormenorizados: 1º.- Comercio: É aquel servizo destinado a suministrar mercancías ao público mediante ventas polo miúdo, ou a prestar servizos aos particulares.2º.- Oficinas e Servizos Profesionais: É aquel servizo que corresponde ás actividades terciarias que se dirixen, como función principal, a prestar servizos de carácter administrativo, técnico, financeiro, de información ou outros, realizados básicamente a partir do manexo e transmisión de información, ben ás empresas ou aos particulares. Inclúense nesta categoría as actividades puras de oficina, así como funcións desta natureza asociadas a outras actividades principais non de oficina (industria, construcción ou servizos) que consuman un espazo propio e independente.3º.- Hostalería, Espectáculos e Ocio: É aquel servizo destinado a vendas de comida e bebidas para consumo directo no local así como actividades ligadas á vida de relación acompañadas de espectáculos, así como ás de ocio e recreo tales como teatro, cinema, circo, música, etc., que precisen de espazos especializados para o seu desenvolvemento.4º.- Hospedaxe: É aquel servizo destinado a proporcionar aloxamento temporal ás persoas.5º.- Campamentos de turismo: Son aqueles que organizan a súa oferta a redor da dispoñibilidade de terreo apropiado para acampar e que están dotados dos correspondentes servizos.2.- Condicións xerais ao Uso Servizos: Os edificios destinados ao uso servizos terán que cumprir as condicións que a lexislación específica dicte para cada tipo, e no seu defecto as fixadas para uso de vivenda.3.- Condicións específicas de cada categoría: 1º.- Comercio: 1.1.- Clasificación: Aos efectos da súa pormenorización no espazo e o establecemento de condicións particulares, distínguense as seguintes categorías: 1ª Locais comerciais en edificios de vivenda, ocupando planta baixa, soto ou semisoto.2ª Locais comerciais en edificio exclusivo para uso servizos e outros usos compatibles. Ós efectos do presente Plan Parcial tan so se contempla a segunda categoría.1.2. Condicións xerais: 1.2.1. No caso de locais comerciais da categoría 1ª, os accesos, escaleiras e ascensores dos locais comerciais e os das vivendas deberán ser independentes.1.2.2. Os locais comerciais da categoría 1ª, e os seus almacéns non poderán comunicarse coas vivendas, caixa de escaleira nin portal, se non é a través dun vestíbulo intermedio, con portas resistentes ao lume.1.2.3. Os locais que se establezcan en soto ou semisoto non poderán ser independentes do local inmediato superior, estando unidos a este por escaleiras con ancho mínimo de 1 m. cando teñan utilización polo público. A altura libre deste local será superior a 2,50m.1.2.4. As escaleiras de servizo ao público, nos locais comerciais, terán un ancho mínimo de 1 m. agás dos de 1ª categoría, cuxo ancho non poderá ser inferior a 1,30 m.1.2.5. Os locais comerciais disporán dos seguintes servizos sanitarios: Ata 100 m2, un inodoro e un lavabo; por cada 200 m2 máis ou fracción, aumentarase un inodoro e un lavabo. A partires dos 100 m2 instalaranse con absoluta independencia para señoras e cabaleiros. En calquera caso estes servizos non poderán comunicar directamente co resto dos locais e, por conseguinte, deberán instalarse cun vestíbulo ou zona de illamento.1.2.7. A luz e ventilación dos locais comerciais poderá ser natural ou artificial. No primeiro caso, os ocos de luz e ventilación deberán ter unha superficie total non inferior a un oitavo da que teña a planta do local. Exceptúanse os locais exclusivamente destinados a almacéns, rochos e corredores. Esixirase a presentación dos proxectos detallados das instalacións de iluminación e renovación de aire, que deberán ser aprobados polo Concello, quedando estas instalacións sometidas a revisión antes da apertura do local e en calquera momento. No suposto de que non fosen satisfactorias ou non funcionasen correctamente, en tanto non se adopten as medidas correctoras oportunas o Concello poderá pechar total ou parcialmente o local.1.2.8. Esixirase o cumprimento das Normas CTE, Lei 7/1997, así como calquera outra referente a condicións acústicas e de prevención e extinción de incendios.1.2.9. Esixiranse as instalacións necesarias para garantir á veciñanza e viandantes a supresión de molestias, olores, fumes, vibracións, etc.1.3.- Condicións específicas: Os locais comerciais do sector da alimentación poderán ser obxecto dunha regulamentación municipal específica que en calquera caso observará como mínimo as prescricións contidas nas presentes Ordenanzas.2º.- Oficinas e Servizos Profesionais: 2.1.- Definición e clasificación: Comprende os usos desenvolvidos en oficinas de servizos diversos, os que en atención ao mercado que serven e aos condicionamentos ambientais e urbanísticos de implantación que se derivan do mesmo diferenciaranse en: 1ª. Oficinas e despachos colectivos: Comprende actividades de servizos ás persoas, familias e empresas que supoñen ampla frecuencia de público, e requiren por tanto favorables condicións de accesibilidade (oficinas bancarias, rexistros, academias, centros de formación técnica e semellantes). 2ª. Despachos profesionais e servizos equivalentes: Comprende as actividades profesionais localizadas en edificios residenciais, en calquera planta. Ós efectos do presente Plan Parcial so se contempla a primeira categoría.2.2.- Condicións: 2.2.1. As oficinas da categoría 1ª deberán situarse en planta baixa.2.2.2. Os despachos profesionais da 2ª poderán localizarse en edificios residenciais, en calquera planta, sempre que a superficie adicada á actividade profesional sexa inferior a 100 m2. Se contasen con acceso independente non se aplicará esta limitación.2.2.3. As oficinas que se establezan en soto ou semisoto non poderán ser independentes do local inmediato superior, estando unidas a este por escaleiras cun ancho mínimo de 1 m., cando teñan utilización polo público. A altura libre deste local será superior a 2,50m.2.2.4. Os locais de oficinas terán os seguintes servizos: Ata 100 m2, un inodoro e un lavabo. Por cada 200 m2, máis, ou fracción, aumentarase un inodoro e un lavabo. A partires dos 100 m2, instalaranse con enteira independencia para señoras e cabaleiros. Estes servizos non poderán comunicar directamente co resto dos locais, dispoñéndose cun vestíbulo de illamento.2.2.5. A luz e a ventilación dos locais e oficinas poderá ser natural ou artificial. No primeiro caso, os ocos de luz e ventilación deberán ter unha superficie total non inferior a un oitavo da que teña a planta do local.2.2.6. Esixirase a presentación dos proxectos detallados das instalacións de iluminación e ventilación ou acondicionamento de aire, que deberán ser aprobados polo Concello, quedando estas instalacións sometidas a revisión antes da apertura do local e en calquera momento. No suposto de que non fosen satisfactorias ou non funcionaran correctamente, en tanto non se adopten as medidas correctoras oportunas o Concello poderá pechar total ou parcialmente o local.2.2.7. Disporán dos accesos, aparatos, instalacións e útiles que en cada caso, e de acordo coa natureza e características da actividade, determina a vixente lexislación sobre prevención de incendios.2.2.8. Esixiranse as instalacións necesarias para garantir á veciñanza e viandantes a supresión de molestias, olores, fumes, ruídos, vibracións, etc., de acordo coa lexislación vixente.3º.- Hostalería, Espectáculo e Ocio: 3.1.- Definición: Comprende salas de reunión (actividades de relación, acompañada en ocasións de espectáculo, cafés, salas de festa e baile, xogos recreativos, bares e establecementos para consumo de bebidas e comidas; e para o desenvolvemento de actividades de espectáculos (cinemas, teatros). Ós efectos do presente Plan Parcial so se permiten os usos de Hostalería vinculados á actividade industrial (cafés, bares e establecementos para consumo de bebidas e comidas). 3.2.- Condicións: 3.2.1. Cumprirán as condicións que fixen as disposicións vixentes, en especial as do Regulamento de Policía de Espectáculos públicos e Actividades Recreativas.3.2.2. En novos edificios de uso exclusivo, será obrigatorio dispor dunha praza de aparcadoiro por cada 50 m2 construídos.3.2.3. Os establecementos de hostalería e os destinados a espectáculos terán un nivel de ruído no seu interior non superior a 90 Db (A). 3.2.4. Esixirase o cumprimento das Normas CTE, Lei 7/1997, así como calquera outra referente a condicións acústicas e de prevención e extinción de incendios.4º.- Hospedaxe: 4.1.- Definición: Comprende os usos propios da provisión de aloxamento mediante pago, para estancias curtas ou de tempada, en hoteis, pousadas, casas de turismo rural, así como tamén os servizos asociados (restaurantes, salas de conferencia, e semellantes). 4.2.- Establécense as seguintes categorías: 1ª. Máis de 30 prazas ou superficie total edificada maior de 700 m2.2ª. Menos de 30 prazas ou superficie total edificada menor de 700 m2.4.2.- Condicións: Disporase dunha praza de aparcadoiro por cada habitación.5º.- Campamentos de turismo: Non se contempla o uso no presente Plan Parcial.1.- Definición e clasificación: É aquel que serve para prover ós cidadans do equipamento que faga posíbel a súa educación, o seu enriquecemento cultural, a súa saúde e o seu benestar, así como para proporcionar os servicios administrativos básicos. Comprende as seguintes categorías: 1º.- Deportivo, que comprende a práctica de actividades deportivas, e o desenvolvemento da cultura física.2º.- Docente, que abarca a formación intelectual das persoas mediante ensinanza e investigación.3º.- Sanitario, consistente na prestación de asistencia medica e servizos cirúrxicos, en réxime de ambulatorio. Exclúense os que se presten en despachos profesionais de superficie menor de 200m2 construídos.4º.- Asistencial, que comprende a prestación de asistencia especializada non especificamente sanitaria ás persoas mediante os servicios sociais.5º.- Cultural, consistente na conservación, recreación e transmisión de coñecementos e a estética tales como bibliotecas, salas de exposicións.6º.- Administrativo público, mediante os que se desenvolven as tarefas de xestión dos asuntos das entidades publicas en todos os seus niveis e se atenden os dos cidadáns.7º.- Mercado, consistente no aprovisionamento de productos de alimentación e outros de carácter básico para o abastecemento da poboación.8º.- Relixioso, que comprende a celebración dos diferentes cultos e aloxamento dos seus membros.9º.- Cemiterio, mediante o que se proporciona a inhumación e/ou incineración dos restos humanos.10º.- Sen uso definido, son aqueles edificios que sendo de propiedade municipal non dispoñen de ningún uso na actualidade, pero que poden habilitarse para algún dos uso para equipamentos definidos anteriormente.2.- Condicións: - Regularanse polo disposto polos organismos competentes en cada caso ademais da protección contra incendios e calquera outra de aplicación e obrigado cumprimento. - Os equipamentos de nova construcción disporán de unha praza de aparcamento para automóbiles cada 100 m2 construídos, que serán incrementadas se así resultase das seguintes condicións: a) Nos equipamentos en que se poidan presupor concentración de persoas, polo menos unha praza por cada 25 persoas de capacidade para todos os usos. b) Nos sanitarios polo menos unha praza por cada 100m2. c) Nos mercados de abastos e centros de comercio básico, polo menos unha praza por cada 50m2 de superficie de venda. - Os equipamentos docentes de nova construcción que se dispuxeran en edificios exclusivos, contarán cunha superficie fóra do viario público para a espera do autobús por cada 250 prazas de escolares ou fracción superior a 125 prazas. - Os mercados de abastos de nova construcción disporán por cada 10 postos de venta, dentro do local ou área comercial, dunha zona de carga e descarga de mercancías. Esta zona terá unha altura libre mínima de tres metros e unha superficie de dimensión mínima de 7 metros de lonxitude e 4 metros de ancho, que se disporá de tal xeito que permita as operacións de carga e descarga simultaneamente en cada unha delas sen entorpecer o acceso dos vehículos. - Nos equipamentos de nova construcción deberase prever unha praza de aparcadoiro por cada 100 m2 de superficie construída con destino a bicicletas e motocicletas. No referido á terminoloxía de conceptos establécense as seguintes definicións: Solar. Superficie de solo urbano apta para a edificación. Parcela edificable. É a superficie comprendida entre lindeiros e alienacións, sobre a que se pode edificar. Parcela mínima. É a superficie mínima de parcela edificable establecida pola correspondente Ordenanza. Mazá. É o conxunto de parcelas, que sen solución de continuidade, fican comprendidas entre vías e/ou espacios públicos, determinados no Plan Parcial. Lindeiros. Son as liñas perimetrais que delimitan parcelas e sepáranas unhas doutras. En relación á súa posición os lindeiros se clasifican en: Lindeiro Frontal (aliñación): o que delimita a parcela coa vía pública de acceso. Lindeiro Posterior: o que separa a parcela pola súa parte oposta ao frontal. Lindeiros Laterais: os restantes distintos do frontal e o posterior. No referido á terminoloxía de conceptos establécense as seguintes definicións: Rasante. É a liña que determina a inclinación dun terreo ou pavimento con relación ó plano horizontal. Distínguense dous tipos de rasantes: a) Rasante de calzadas e beirarrúas: é o perfil lonxitudinal do viario, segundo o Proxecto de Urbanización. b) Rasante de terreo: é a que corresponde ao perfil do terreo natural (cando non experimentase ningunha transformación) ou artificial (despois da obra de explanación, desmonte ou terraplenado que supoñan unha alteración da rasante natural). Recuado. É a distancia comprendida entre os lindeiros da parcela e as liñas de fachada da edificación, medidos na planta baixa. Nas parcelas con aliñación oficial o recuado será a faixa de terreo comprendida entre a liña de edificación e a aliñación exterior. Medirase sobre unha liña perpendicular a esta. Medición de recuado. O valor do recuado, sexa frontal, lateral ou posterior, medirase perpendicularmente ó lindeiro de referencia, en todos os puntos do mesmo. Separación a lindeiros. É a distancia entre cada punto do plano de planta baixa e o lindeiro de referencia máis próximo, medida sobre unha recta perpendicular a este, respectándose o indicado no apartado de voos. Separación entre edificios. É a dimensión da distancia que separa as súas plantas baixas, respectándose o indicado no apartado de voos. En edificacións adosadas considérase como tal á separación entre dous conxuntos continuos dun número determinado de vivendas. Liña de fachada ou de edificación. É a que delimita a superficie de ocupación da parcela, tras o recuado da vía pública e dos demais lindeiros. Edificación illada. É a situación en parcela independente con obriga de recuados por todos os lindeiros. Edificación pareada. É a agrupación formada por dous edificios independentes, adosados por un lindeiro lateral común, con obriga de establecer recuados ós lindeiros restantes Edificación adosada. É a situada en parcelas independentes con edificación adosada formando ringleira con outras edificacións nun número maior que dous. A última edificación dunha ringleira de edificacións adosadas tamén se considera adosada (non pareada). Edificación aberta. É a construcción en bloque illado, separada de outras edificacións por espacios libres axardinados vencellados a elas. No referido a terminoloxía de conceptos establécense as seguintes definicións: Coeficiente de edificabilidade. É a relación entre a superficie total edificable e a superficie da parcela edificable, expresada en m2/m2. Superficie ocupada. É a proxección vertical da edificación sobre o terreo. Para o cómputo da superficie ocupada non se terán en conta aleiros, marquesiñas ou voos e balcóns abertos. Superficie libre de parcela. É a superficie de parcela edificable non ocupada pola edificación. Coeficiente de ocupación. É a porcentaxe que representa a superficie ocupada con relación á superficie de parcela edificable. Superficie edificada por planta. É a comprendida entre os límites exteriores de cada unha das plantas da edificación. Non se considera superficie edificada, a efectos de cómputo, os voos nin as marquesiñas totalmente abertos. Superficie construíble máxima. É a superficie total, suma das plantas que integran a edificación, que pode realizarse sobre unha parcela, resultante de aplicar o índice de aproveitamento (expresado en m2/m2) que teña asignado á superficie da parcela. Non se consideran incluídos nesta superficie as plantas de soto ou semisoto destinadas a garaxe ou instalacións da edificación. Cota de referencia ou orixe. Se define no planeamento para servir de orixe á medición da altura, considerándose como cota cero a da beirarrúa ou a do terreo circundante se así se determinase nas Condicións Particulares da zona, medida no medio de cada cara da edificación ou quebro desta, tanto en planta como en alzado. Altura máxima da edificación. É a distancia vertical medida desde a rasante da beirarrúa ou do terreo en contacto coa edificación ata o arranque do plano de cuberta ou remate superior do peto, en caso de existir este. Se no desenvolvemento da envolvente do edificio, en función das variacións de rasante ou do terreo, se producisen variacións da altura da edificación maiores que 1,00 m. procederase ao escalonamento desta ata que cumpra dita condición. Exclúense desta condición os tramos de fachada afectados pola creación de ramplas de baixada a sotos ou semisotos. Por encima da altura máxima da edificación poderanse construír os planos de cuberta e elementos funcionais da edificación que se teñan que situar na cuberta. Altura total e número de plantas. É a distancia vertical medida desde a rasante da beirarrúa ou do terreo en contacto coa edificación, ata a cumieira máis alta do edificio. As edificacións a realizar axustaranse ao número de plantas indicado nas ordenanzas particulares. Altura de andares. É a distancio medida en vertical entre as caras inferiores de dous forxados consecutivos ou no seu caso entre a cara inferior do forxado e o tirante da estructura. Altura libre de andares. É a distancia medida en vertical desde o pavimento ao teito da planta correspondente. Planta. É toda superficie horizontal practicable e cuberta acondicionada para desenvolver unha actividade. Planta soto. É aquela porción de planta que ten o teito situado completamente por embaixo da rasante de referencia, en cada unha da fachadas da edificación. Planta semisoto. É aquela porción de planta que ten o teito por encima da rasante de referencia pero sen adiantar 1,00 m de altura en relación a esta. Planta baixa. É a planta mais cercana á rasante de referencia, sen ser soto ou semisoto. Contemplarase como tal en cada unha das fachadas ou quebras desta. Entreplanta. É a planta que na súa totalidade ten o forxado de solo en posición intermedia entre os planos de pavimento e teito da planta baixa. Planta de andar. É a planta situada por encima do forxado de teito da planta baixa. A súa altura fíxase, ben en función do uso ou ben das condicións particulares da zona. Fondo edificable. É a distancia medida desde a aliñación exterior, en todos os seus puntos, ó que debe situarse a aliñación interior. Cuberta. Inclúese neste ámbito todo elemento situado por encima da altura máxima da edificación. Atendendo a isto se distinguen os seguintes elementos incluídos no mencionado ámbito: - Cubertas planas - Tellados - Cubertas singulares - Elementos de instalacións O espacio xerado entre o forxado de teito da última planta e os tellados e/ou cubertas singulares terá a consideración de espacio baixocuberta. a) Forma e dimensións: - Tellados: son aquelas cubertas definidas por planos continuos que, tomando como directriz horizontal a liña de altura máxima da edificación, non superan os 30º, sen rebasar en ningún momento a altura total da edificación. - As cubertas planas, singulares e elementos de instalacións non sobresairán en ningún punto a envolvente definida polos planos dos tellados e a liña de altura total da edificación. Exclúese desta condición a formación de hastiais e a colocación de elementos de instalacións. b) Condicións de volume: O espacio incluído nos baixocuberta non computa a efectos de número de plantas pero si á hora de calcular a edificabilidade. A tal efecto a altura libre mínima á hora de considerar a superficie computable será de 1,50 m. O proxecto de urbanización para a execución do Plan Parcial deberá contar co preceptivo informe previo de Augas de Galicia, con carácter previo á súa aprobación definitiva. A urbanización das zonas verdes deberá contemplar as seguintes condicións: • As zonas verdes e os espacios libres de uso público deberán estar correctamente urbanizados, coas correspondentes sendas peonís e camiños, debéndose manter en todo caso as especies arbóreas existentes. A zona dotarase con mobiliario axeitado, evitando a excesiva acumulación deste a fin de manter a naturalidade do entorno, garantido así a compatibilidade entre o uso de lecer e a conservación do rego e da vexetación asociada. • Na urbanización interior da zona primarán as solucións de urbanización brandas e de calidade. • Será obrigatoria a plantación dunha árbore ou arbusto por cada 50 m2 (ou fraccións menores) de parcela neta. • Materiais: As cores e formas utilizados serán aquelas que garantan un menor impacto paisaxístico. • En todo o sistema viario e de espacios libres o Proxecto de urbanización valorará a posibilidade de introducir carrís bici ou outros sistemas que melloren a mobilidade no polígono como alternativa ó automóbil privado. • Preverase a conexión con viarios peonís do núcleo de Corredoiras e o polígono, a través da zona verde ZV-1, coa parcela VP-2 e EQ-1. • Na zona de aparcamento VP-2 preverase aparcamento para bicicletas. O proxecto de urbanización que se redacten para a execución do presente planeamento deberá contemplar obrigatoriamente as seguintes medidas correctoras: • A topografía orixinal reconstruirase traballando dende o punto de vista orográfico no sentido das curvas de nivel. • Devolverase o curso de auga existentes ó seu cauce natural. • A cuberta vexetal reconstruirase na medida do posible mediante solucións de revexetación e deseñando as zonas verdes do xeito máis natural posible. • Os desmontes e os terraplenados trataranse con materiais da zona e con tratamentos verdes • As solucións de viario faranse do xeito máis permeable posible dende o punto de vista constructivo, deixando as solucións de pavimento impermeable estrictamente para aquelas zonas rodadas nas que esta solución é imprescindible. • O impacto causado polo viario, edificación e aterrazamento –de habelo- corrixirase mediante a plantación de bandas de arborado e arbustivas na dirección das curvas de nivel e perpendicular a elas. • O alumeado da peza deseñarase tendo en conta as medidas de contaminación lumínica, dotando ás luminarias de pantallas protectoras axeitadas e conforme á lexislación vixente. • A alteración temporal da calidade do aire por ruídos e partículas finalizará ó remate da fase de obras, realizándose o movemento de terras axeitadamente con retroescavadora para reducir ó mínimo os regos nas áreas de escavación e so nos momentos imprescindibles. Esta medida pretende evitar o consumo excesivo de auga e os conseguintes vertidos cara o rego de Batán. Por outra parte, o arborado previsto incidirá na calidade do aire do contorno. • Estableceranse as garantías necesarias para o vertido dos materiais sobrantes na escavación en vertedoiros autorizados e en aqueles lugares que garantan o seu correcto reciclado. • Dende o punto de vista da sustentabilidade do proxecto, o viario garante un dimensionamento e funcionamento suficiente para o número de industrias e vivendas máximo establecido. • Reservarase un espacio para ubicar un punto limpo municipal e centro de clasificación de residuos industriais reciclables. Esta parcela terá a dimensión suficiente e conexión co viario do polígono. • As augas pluviais recolleranse nun vaso de tormenta, dimensionado para unha precipitación máxima de 10 l/m2 nunha hora e situado no punto natural mais baixo sen interfluvios e máis próximo ó rego que desemboca no Batán, onde se verterán estas augas. Este deposito estará dotado dun sistema de baleirado do vaso cara o rego de Batán. • A infraestructura de subministración eléctrica estará baixo terra e axeitadamente illada, e preverá o impacto electromagnético. • A subministración da auga potable e a rede de saneamento proxectada garantirá o correcto abastecemento e evacuación da peza para a súa carga máxima prevista. • O proxecto de urbanización da obra conterá un estudo de xestión de residuos da construcción co contido do artigo 4 do RD 105/2008 e cumprir as obrigas previstas neste RD. As condicións mínimas esixibles para o proxecto de urbanización no tocante á rede de abastecemento de auga serán as seguintes: O dimensionamento da conexión coa rede existente farase a partir da seguinte hipótese de cálculo: Caudal de auga diario: 2.79 l/s Caudal punta (no suposto de 10 h de servizo): 6.7 l/s Consumo diario: 241 m3 As tuberías cumprirán as prescricións técnicas xerais fixadas pola NTE-IFA e polo Código Técnico da Edificación. Disporanse puntos de toma na totalidade das parcelas. Situaranse bocas de rego e hidrantes contra incendios de 100 mm de diámetro, separadas como máximo 300 m, con peche antivandálico. Nos puntos altos e baixos das conduccións situaranse ventosas e desaugues. A tuberías irán enterradas por solo público, preferiblemente baixo as beirarrúas ou zonas verdes. A profundidade mínima da rede será de 60 cm. A dotación de auga será como mínimo de 0,5 l/segundo/Ha, en caudal continuo. A velocidade máxima admisibles será de 2 m/sg.6.3. Rede de saneamento O sistema de saneamento será separativo As condicións esixibles mínimas para os valores da rede de alcantarillado serán as seguintes: Consumo diario: 241 m3 Poboación equivalente: 964 habitantes Poboación abastecida no entorno: 200 habitantes A velocidade de circulación da auga será como máximo de 4 m/sg A capacidade da nova depuradora ou ampliación da existente calcularase en base a estes datos. Localizaranse cámaras de descarga na cabeceiras dos colectores. Disporanse arquetas de acometida á rede en todas as parcelas. Disporanse pozos de rexistro en todos os cambios de dirección, nos cambios de pendente, nos cruces e nos encontros de tuberías cunha separación máxima de 50 m en tramos rectos. A profundidade mínima da rede será de 1 m na xeratriz superior da tubería. Todas as conduccións irán soterradas e en solo público, preferiblemente baixo beirarrúas. O dimensionamento da rede efectuarase partindo dun caudal medio de augas residuais iguais ó de abastecemento e supoñéndoo repartido en 10 horas. A rede de pluviais proxéctase con sumidoiros a ambos lados da rúa. Estas augas serán tratadas previamente ó seu verquido mediante decantación na parcela ST-1, na que tamén se ubicará un tanque de tormentas. O tanque de tormentas da rede de pluviais dimensionarase parta unha capacidade máxima de 10 l/m2.6.4. Rede de subministro de enerxía eléctrica As condicións mínimas esixibles para o proxecto da rede de enerxía eléctrica serán as seguintes: Disporanse, como mínimo, o número de centros de transformación e capacidade segundo os cálculos realizados no apartado correspondente da memoria. A ubicación dos centros de transformacións será xustificada no proxecto de urbanización, no contorno dos sinalados nos planos correspondentes do presente plan parcial. Tanto a rede de media tensión como a de baixa tensión serán soterradas. Os centros de transformación poderán ir en superficie ou soterrados, ou localizados dentro das propias instalacións dispostos en locais acondicionados ó efecto.6.5. Rede de alumeado público Os proxectos de alumeado público estarán suxeitos ás seguintes condicións: As instalacións cumpriran o disposto no regulamento técnico de baixa tensión. A instalación de alumeado terá liñas de subministro independentes. A rede irá soterrada en zanxas de servicios de solo público, preferiblemente baixo beirarrúas ou zonas verdes. As luminarias será homologadas, e as lámpadas serán de vapor de sodio de alta presión ou outros sistemas de baixo consumo. Os valores lumínicos serán establecidos segundo o tipo de vía, polos correspondentes proxectos técnicos, recomendando o cumprimentos dos seguintes valores: -Iluminación media entre 10 e 20 lux. - Coeficiente de uniformidade maior que 0,3. En todo caso as lámpadas empregadas utilizarán pantallas contra a contaminación lumínica. Os promotores da urbanización estarán obrigados á conservación das obras de urbanización ata a súa recepción total ou parcial polo Concello e tres anos máis dende a firma da acta de recepción para cada unha das etapas. Esta obriga asumida polos promotores poderá ser executada por unha entidade urbanística de conservación constituída a tal efecto, o cal deberá ser oportunamente comunicado ó concello. As responsabilidades do empresario e do xestor medioambiental resúmense en dúas fases: 1. Fase de proxecto: responsabilidades e procedementos previos á posta en marcha da actividade da empresa.2. Fase de funcionamento da actividade industrial. Actualmente pódese considerar ó sector industrial como un dos principais responsables do deterioro do medio ambiente debido, fundamentalmente, ás irregularidades que se cometen en canto a licencias ou permisos para a realización das súas actividades. Ou no relativo á xestión e control dos posibles residuos ou emisións contaminantes que se xeran. A lexislación española obriga ó promotor dunha actividade industrial que poida afectar ó medio ambiente a obter unha serie de autorizacións previas á súa instalación, que deberán ser emitidas polas distintas administracións con competencia na materia. Mediante a autorización preténdese comprobar que as actividades axustaranse ós requisitos esixidos pola normativa, así como contrastar os intereses públicos e os privados. Os organismos ambientais competentes para autorizar as distintas actividades industriais están situados nos tres niveis da administración: local, autonómico e central. Por iso es aconsellable, en cada caso, realizar as oportunas consultas para determinar cal é o organismo ante o que debe plantexarse cada unha das solicitudes. Tamén terase en conta que en Outubro de 1996 foi aprobada a Directiva Comunitaria relativa á Prevención e Control Integrado da Contaminación (IPPC), que supón un importante instrumento para a prevención e control da contaminación industrial, aínda que se plantexa unha visión integral da protección do medio ambiente (atmosfera, auga e solo, entre outros) así como uns niveis óptimos de calidade para determinadas instalacións industriais. Outra norma a ter en conta é a Lei 21/92 sobre Seguridade Industrial e Prevención de Accidentes Graves. Nela establécese que a seguridade social debe previr e limitar los riscos, así como protexer ás persoas, flora, fauna, bens e medioambiente dos accidentes e sinistros capaces de producirlles danos. − Obrigacións do Industrial: Na citada Lei de Seguridade Industrial establécense unhas esixencias que deben cumprir os industriais de empresas que utilicen determinadas substancias, de cara á administración e ó público:  Adoptar cantas medidas sexan necesarias para previr accidentes graves e limitar as súas consecuencias para as persoas e o medio ambiente.  Demostrar en calquera momento ante a autoridade competente que se adoptaron todas as medidas previstas na normativa. As medidas específicas varían en función das cantidades de substancias presentes na instalación. Nun primeiro nivel pódense destacar as seguintes obrigacións:  Remitir notificación á autoridade competente na que aparecen datos sobre a actividade industrial e sobre as substancias presentes nela.  Redactar un documento no que se defina a Política de Prevención de accidentes graves da empresa, o cal estará sempre a disposición das autoridades competentes. A partir dunha determinada cantidade de substancias, as obrigacións para a empresa son:  Remitir a notificación vista no apartado anterior.  Elaborar un informe de seguridade no que se demostre, entre outros aspectos, que se estableceu unha política de prevención de accidentes, que se identificaron os perigos e que se levan a cabo medidas para previlos, e que a instalación presenta unha seguridade e fiabilidade suficientes.  Elaborara un plan de emerxencia interno, que pode formar parte do informe de seguridade. Pódese prohibir a instalación dunha industria nova por non cumprir cos requisitos previstos na regulación da seguridade industrial ou na de prevención de accidentes graves, a pesar de que o proxecto teña sido aprobado a efectos ambientais e administrativos. A Responsabilidade Civil en materia de medio ambiente se fundamenta no artigo 45 da Constitución Española, que garante o dereito a un medio ambiente axeitado para o desenvolvemento da persoa e se establece que quen incumpra la obrigación de utilizar racionalmente os recursos naturais, deberá reparar o dano causado, con independencia das sancións penais ou administrativas que tamén correspondan. Na actualidade, a responsabilidade ambiental de tipo civil (a excepción dos danos nucleares) non ten outra manifestación no noso ordenamento que a contida no artigo 1.902 do Código Civil. No ámbito europeo, o réxime de responsabilidade ambiental de carácter obxectivo é consecuencia da incorporación dos Tratados do principio “quen contamina paga”. En canto á reparación do dano causado ó medio ambiente, o ordenamento xurídico español contempla dúas formas de reparación:  A reparación in natura: consiste en repoñer as cousas ó seu estado primitivo anterior ó dano. Este tipo de reparación debe prevalecer sobre a indemnización, e so se recorrerá a esta cando a reparación in natura non sexa posible.  A indemnización: neste caso, a restitución consiste en entregar unha determinada cantidade de diñeiro ó prexudicado, indemnizándoo de tal forma que a súa situación patrimonial sexa a mesma que la que tiña antes de sufrir o dano. A determinación da cuantía queda ó arbitrio dos xuíces e tribunais. En canto á Responsabilidade Penal, o novo Código Penal recolle os delictos relacionados co medio ambiente e o entorno natural, incorporando as seguintes figuras delictivas:  Delictos sobre o patrimonio histórico.  Delictos contra os recursos naturais e o medio ambiente: castiga os supostos de calquera sector ambiental (atmosfera, solo e augas) contravindo as leis ou outras disposicións de carácter xeneral protectoras do medio ambiente. As penas previstas son de prisión de 6 meses a 4 anos, multa de 8 a 24 meses e inhabilitación especial de profesión ou oficio por tempo de un a tres anos.  Delictos relativos á protección de flora e fauna.  Delictos de risco catastrófico: relativos á enerxía nuclear e outros axentes.  Dos incendios: tanto forestais como non forestais ou en bens propios. No caso da empresa, de acordo con el réxime establecido polo Código Penal, so poden ser responsables penais as persoas físicas e nunca as xurídicas, aínda que estas poidan verse afectadas tanto pola responsabilidade civil subsidiaria como por medidas de seguridade, como a clausura temporal ou definitiva. Poderán considerarse penalmente responsables non so os administradores, senon tamén calquera directivo, xerente ou empregado que estea ó mando ou sexa encargado dunha parcela concreta da sociedade.6.7.2. Obxectivos a desenvolver pola empresas no proxecto de urbanización Os obxectivos medioambientais son os fins xerais que a organización marca para mellorar a actuación medioambiental. As empresas urbanizadoras terán entre os seus obxectivos: − Reducción das emisións atmosféricas producidas por gases de betumes asfálticos. − Reducción dos residuos de material absorbente impregnado de residuos perigosos. − Manter a reducción no consumo de gasóleo. − Utilización de material reciclado. − Reducir a xeración de residuos. As metas medioambientais son medidas de actuación establecidas que deben realizarse para atinxir un obxectivo dado. As metas son declaracións medibles e cuantificables. Cumprir as intencións declaradas da política medioambiental depende enteiramente de atinxir os obxectivos que se fixen, o que á súa vez depende por completo de conseguir as metas marcadas para ese obxectivo. Os obxectivos e metas atópanse documentados. Estes documentos considéranse documentos controlados e atópanse incluídos no Sistema de Xestión Medioambiental da empresa. A clave para mellorar continuamente a actuación medioambiental é controlar os aspectos das operacións da empresa (actividades, productos e procesos) que causan un impacto no medio ambiente. Loxicamente, a actuación medioambiental mellorada é o resultado directo de xestionar os aspectos e impactos medioambientais identificados na revisión ambiental inicial. Sen embargo, antes de que unha organización poida “xestionar” (e, posteriormente, controlar e minimizar) os seus aspectos e impactos medioambientais, primeiro debe identificar e documentar cales son eses aspectos e impactos, e rexistrar as conclusións de tal proceso. O rexistro dos aspectos e impactos medioambientais é o rexistro documentado dos aspectos medioambientais significativos e os seus correspondentes impactos que a organización debe controlar e minimizar para mellorar globalmente a súa actuación medioambiental corporativa. Debe disporse dun procedemento escrito para avaliar os aspectos e impactos medioambientais asociados ás actividades, productos e procesos. O rexistro dos aspectos e impactos medioambientais debería estar documentado. Este rexistro debería considerarse como un documento controlado e incluírse no manual de xestión medioambiental. A continuación defínense os impactos medioambientais significativos que están asociados ás diferentes unidades de obra e as medidas adoptadas para a súa eliminación: As medidas de control e corrección destes impactos serán as seguintes: As máquinas asentaranse en varios puntos dependendo do tramo no que estean a traballar. Eses pontes non interferirán co tráfico da estrada e a súa localización xerará o mínimo impacto ambiental: non se localizarán perto de cauces de auga nin en zonas con flora ou fauna protexida ou especialmente sensible. Para os accesos á obra tentarase utilizar, na medida posíbel, camiños xa existentes de maneira que non sexan necesarios desmontes, aterraplenados ou talas de árbores para habilitalos. Utilizaranse na medida posible, materiais reciclados e amigos do medio ambiente tratando de cumprir un dos obxectivos fixados. Para as zahorras e o macadam utilizarase a máxima porcentaxe posible de áridos procedentes de plantas de reciclado de inertes, sempre que se comprobe mediante ensaios que cumpren as prescricións mínimas para o seu uso en firmes de estradas. Establecerase un punto limpo na obra, con contedores específicos para cada tipo de residuo. Os contedores estarán debidamente identificados coas súas pegatinas correspondentes. Os residuos perigosos estarán protexidos das inclemencias do tempo e afastados de regatos ou fontes de auga. En obra disporase dun manual de boas prácticas medioambientais, que estará a disposición de todo o persoal da obra. O persoal subcontratado será informado a través dunha circular medioambiental. Estableceranse os residuos e clasificaranse en perigosos, procedentes da construcción e demolición e inertes. Disporanse en obra contedores que, unha vez cheos levaranse a xestor autorizado. A xestión de Residuos Perigosos e Inertes será levada a cabo por empresa autorizada Os Residuos Inertes procedentes de demolición e a terra sobrante, serán reutilizados na propia obra. De non ser así, os Residuos procedentes da Construcción e Demolición, irán a vertedoiro autorizado pola Xunta de Galicia. Nesta obra, prevese a xeración dos seguintes residuos 1. Residuos procedentes da construcción e demolición: Xeraranse na fase de demolicións.2. Residuos non perigosos: Xeraranse m3 de terras, que se depositarán nun lugar autorizado polo Concello, xeradas na fase de execución de zanxas e movimentos de terras en xeral.3. Residuos Urbanos Valorizables: Xeraranse plásticos varios, plásticos de embalaxe e papel/cartón.4. Residuos Perigosos: Xeraranse aceites usados dos trocos de aceite que se lle realizarán ás máquinas na propia obra, materiais impregnados (trapos, fías…) e aerosois. As emisións gasosas das industrias que se instalen, xustificarán o cumprimento dos valores máximos admitidos pola Lei 38/1972 de 22 de decembro de Protección do Ambiente Atmosférico e o seu regulamento aprobado por decreto 833/1975 do 6 de febreiro, para contaminación atmosférica producida por industrias. Tamén se verificará o cumprimento do RD 113/2007 sobre limitación de emisións de compostos orgánicos volátiles debidas ó uso de disolventes en determinadas actividades. Cumprirán ademais canta normativa sobre o particular estes en vigor no momento de solicitude da licencia e posta en marcha da actividade. Antes da concesión de calquera licencia de edificación deberá quedar garantida a capacidade de tratamento das instalacións municipais, mediante a obtención do informe da empresa concesionaria do servicio de augas municipal As augas residuais das industrias que se incorporen á rede de saneamento non poderán superar os seguintes parámetros: Temperatura 30º PH 5,5 a 8,5 Materiais en suspensión 250 mg/l DBO5 500 mg/l DBQ 500 mg/l N (Kjeldahl) 10 mg/l Fluoruros (en F-) 10 mg/l Sulfuros (en S2-) 1 mg/l Sulfatos (en SO3-) 400 mg/l Cianuros (en CN-) 0,5 mg/l Arsénicos (en As) 0,2 mg/l Cadmio (Cd) 0,1 mg/l Cromo (Cr3+) 2 mg/l Cromo (Cr6+) 0,5 mg/l Hierro (Fe) 10 mg/l Mercurio (Hg) 0,01 mg/l Niquel (Ni) 2 mg/l Plomo (Pb) 0,5 mg/l Cobre (Cu) 1 mg/l Zinc (Zn) 2 mg/l Aceites e graxas 00 mg/l Hidrocarburos 20 mg/l Fenois 1 mg/l Cloro activo 3 mg/l En todo caso as actividades clasificadas como insalubres ou nocivas, deberán someter á consideración do concello un estudio xustificativo do grao de inocuidade das súas augas residuais, a fin de que poida ser autorizado o seu verquido á rede xeral de evacuación; no caso de que as augas efluentes non reúnan as condicións esixidas para o seu verquido, será obrigatorio por parte do usuario da industria a depuración previa de dito efluente, mediante sistemas axeitados ás características dos residuos industriais a evacuar. De acordo coa Lei 7/1997 de protección contra a contaminación acústica, e o regulamento que a desenvolve, no ambiente exterior, con excepción dos ruídos de tráfico, non se poderá producir ningún ruído no exterior, ou trasmitido ó exterior dende o ambiente interior dos recintos, que sobrepase os seguintes niveis: Entre as 8 e 22 horas: 65 dBA Entre as 22 e 8 horas: 55 dBA Os ruídos expresaranse e mediranse en dB na escala “A”. A medición de ruídos realizarse no eixe das rúas contiguas á parcela industrial que se considere. No recinto interior das industrias, rexerán as seguintes disposicións: Non se permite o ancoraxe de maquinaria e dos soportes da mesma ou de calquera órgano móbil nas paredes medianeiras, teitos ou forxados de separación entre locais de usuarios distintos de calquera tipo de actividade. O ancoraxe da maquinaria en solos ou estructuras medianeiras, disporase interpoñendo dispositivos antivibratorios axeitados. Os valores máximos tolerables de vibracións serán: 30 pals na zona de máxima proximidade ó elemento xerador de vibracións.17 pals no límite do recinto no que se atope ubicado o xerador de vibracións.5 pals fora de aqueles locais e na vía pública. Os servicios técnicos municipais de inspección, poderán realizar en todo momento cantas comprobacións estimen necesarias, ós efectos perseguidos nestes aspectos. As edificacións ou zonas das edificación non destinadas exclusivamente a uso industrial, aínda cando sexan complementarias deste uso, deberán cumprir as condicións sinaladas no código técnico da edificación CTE referentes ás Esixencias Básicas de Aforro de Enerxía HE. O deber de conservación reseñado na vixente Lei 9/2002 de Ordenación Urbanística e Protección do Medio Rural de Galicia, no caso das edificacións industriais previstas neste Plan Parcial, esténdese á adopción das mellores tecnoloxías dispoñibles en cada momento para as instalacións existentes ou que se proxecten. O concello poderá dictar ordes de execución no caso de incumprimento deste precepto ou no caso de sobrepasar os niveis de emisións contaminantes reseñados na presente normativa. É aquela referida ás zonas previstas no Plan Parcial como de Uso Industrial (I). En todos os casos a parcela clasificada con este uso presentará as características tipolóxicas que lle son propias e sen máis limitacións que aquelas establecidas pola propia Ordenanza e resto de documentos do Plan Parcial. Dentro das mesmas localizaranse as actividades asignadas a estes usos coas ocupacións en planta, intensidade de uso e condicións de edificación que a continuación se indican. Construccións destinadas a aloxar usos de tipo industrial, adaptados ás actividades que nas mesmas se desenvolven. A tipoloxía de parcela prevista como de industria é aquela cuia superficie mínima é de 300 m2 o a súa fronte mínima é de 12 m. A tipoloxía edificatoria permitida será a de edificación adosada sempre que exista acordo de medianería en escritura pública. Este acordo poderá afectar a calquera dos lindeiros da parcela con outras parcelas. En caso de existir unha edificación industrial adosada ó lindeiro será obrigatorio adosar a esta porción na zona lindante. En caso de existir na parcela contigua unha edificación illada será obrigatorio o recuado. Este recuado con respecto ós lindeiros non será en ningún caso inferior a 4 m. O establecido nos correspondentes planos de clasificación do Plan Parcial.1.- Uso obrigatorio: industrial. Grao I: Categoría A Grao II: Categorías A e B 2.- Usos permitidos-compatibles: Uso permitido: garaxe- aparcamento. Usos compatibles: sevizos Pormenorización: Comercio, categoría 2ª Pormenorización: Oficinas e servizos profesionais, categoría 1ª e 2ª. Pormenorización: hostalería. Todos estes usos estarán vencellados inequivocamente á actividade industrial, non podendo superar en ningún caso o 40 % da superficie total construída destinada a este uso.3. - Usos prohibidos: o resto. Tamén serán prohibidos os procesos industriais que aínda encadrando nos anteriores, sexan potencialmente perigosos para a saúde humana e do hábitat. • Recuado frontal ás aliñacións: Establécese a obrigatoriedade de realizar o recuado fixado nos correspondentes planos de ordenación, sendo estes vinculantes e fixando polo tanto a ocupación da parcela. • Recuados ó resto de lindeiros: en caso de non encostar as edificacións fíxase un recuado mínimo de 4 m a calquera lindiero. • Coeficiente de Edificabilidade: O coeficiente de edificabilidade atribuído á parcela neta é de 1,10 m2/m2 para o conxunto dos usos. • Computo de edificabilidade: Considéranse computables todas as superficies edificadas sobre rasante. A superficie edificada baixo rasante, considerando esta respecto á cota de referencia da planta baixa, considerarase non computable cando se destine exclusivamente a aparcamentos e cuartos de instalacións xerais da edificación. • Coeficiente de ocupación: A ocupación para a mazá neta fixase nos planos de ordenación, tanto sobre rasante como en soto e semisoto, sendo esta máxima. • Parcela mínima e máxima. Establécese unha parcela mínima de 300 m2 de superficie e non se establece máxima. • Reserva de prazas de aparcamentos.1 praza de aparcamento por cada 180 m2 edificables computables, a reservar dentro da parcela edificable. • Altura máxima de edificación e número de plantas. A altura máxima da edificación medida en calquera punto segundo as presentes ordenanzas será de 10,00 metros, e baixo mais unha plantas (B+1). • Altura total da edificación. A altura total da edificación medida segundo as presentes ordenanzas será en todo caso igual ou inferior a 13,00 metros. Poderán disporse puntualmente elementos de maior altura vencellados ó uso específico industrial (chemineas, torres de refrixeración, depósitos, etc.) cuia ubicación e necesidade deberá xustificarse debidamente nos proxectos de edificación e as solucións plantexadas deberán garantir a integración da edificación no medio. • Semisoto. Admítese a construcción dun soto ou semisoto con uso de aparcamento e locais auxiliares da edificación. • Cubertas. Serán de aplicación as condicións xerais de cuberta da presente normativa. • Tratamento de paramentos exteriores da edificación: Todos os paramentos exteriores vistos terán a consideración e tratamento como fachada. Con carácter xeral todos os paramentos das edificación garantirán cos materiais empregados, cores e solución compositivas, a correcta integración no medio no que se inserta. En canto ó tratamento dos paramentos exteriores distínguense as seguintes situacións, de acordo coa ordenación: a) Fachadas a viais e espacios libres públicos. O seu tratamento será acorde coa súa posición e deberán comporse con materiais e formas que respondan á súa condición de fachada principal. Ademais dos recuamentos obrigatorios indicados nos correspondentes planos, as fachadas deberán recuarse un mínimo de 3 m en contacto coa Zona Verde ZV-1 b) Fachadas interiores a espacios libres privados. Son as fachadas da edificación con fronte o límite posterior de parcela. Se ben o seu tratamento non ten porque ser igual á das fachadas principais da edificación, se resolverán con composicións e materiais adecuados, prohibíndose as fachadas revocadas sen pintar, fibrocemento e bloques vistos de formigón non decorativos. c) Paramentos exteriores da edificación en limite de parcela. Son os peches de edificación situados sobre a liña limite de parcela, que de acordo coa ordenación se constitúen en "medianeiras vistas". O seu tratamento, se ben ausente de ocos, deberá ser similar ó establecido para as fachadas interiores a espacios libres privados. • Peches de parcela: Permitirase o peche das parcelas mediante o "peche tipo" de parcela que se realizará mediante un pano macizo, (resolto con materiais que garantan polas súas cores e solucións compositivas, a correcta integración no medio no que se inserta), de altura 0,80 metros e sobre o mesmo, ata unha altura máxima de 2,00 metros con malla metálica cara a aliñación e con peche de malla ou macizo no resto dos lindeiros. Cando os accidentes do terreo acusen unha diferencia superior a 1 metro entre dous puntos extremos, o peche deberá escalonarse nos tramos necesarios para non adiantar ese limite. • Voos: Autorízanse cornixas, voos, marquesiñas, etc, debendo sempre respectar unha altura libre mínima de 4,5 metros. En corpos voados, o seu desenvolvemento máximo medido en sentido perpendicular á fachada será de 1,20 metros. O voos respectarán a distancia de recuados a todos os lindeiros excepto ó frontal. • Carga e descarga: Cando a superficie de producción ou almacenaxe supere os 500 m2, a instalación disporá dunha zona exclusiva para a carga e descarga dos productos no interior da parcela, dentro ou fora do edificio, de dimensión suficiente para estacionar un camión cunhas bandas perimetrais de 1 m. Para superficies superiores a 1.000 m2 deberá de duplicarse dito espacio e engadirse unha unidade máis por cada 1.000 m2 máis de superficie de producción ou almacenaxe • Urbanización interior de parcela. Na urbanización interior de parcela primarán, sempre que non sexa inviable por motivos da actividade, os pavimentos drenantes que permitan a escorrentía natural do solo. É aquela referida ás zonas previstas no Plan Parcial como de equipamento social e comercial de titularidade privada (SV). En todos os casos as parcelas clasificadas con este uso presentarán as características tipolóxicas que lles son propias e sen máis limitacións que aquelas establecidas pola propia Ordenanza e resto de documentos do Plan Parcial. Dentro das mesmas localizaranse as actividades asignadas a estes usos coas ocupacións en planta, intensidade de uso e condicións de edificación que a continuación se indican. Construccións destinadas a albergar usos de equipamento e servizos adaptados ás actividades que nas mesmas se desenvolven. A tipoloxía de parcela prevista é aquela cuia superficie mínima é de 500 m2 e a súa fronte mínima é de 15 m. A tipoloxía edificatoria permitida será a de edificación exenta con tratamento de fachada en todos os seus paramentos. O establecido nos correspondentes planos de clasificación do Plan Parcial.1.- Uso obrigatorio: Servizos Zona SV-01, equipamento social de titularidade privada: Oficinas e servicios profesionais, categoría 1ª, Hostalería, Hospedaxe, categorías 1ª e 2ª. Zona SV-02, equipamento comercial de titularidade privada: Comercio categoría 2ª. 2. - Usos Compatibles. ZONA SV-02: Hostalería.3.- Usos Prohibidos: o resto. • Recuados: Establécese a obrigatoriedade de realizar o recuado fixado nos correspondentes planos de ordenación, sendo este un mínimo sobre o linde previsto. Para recuado a lindes que puideran xurdir como parcelación dos soares, esixirase una recuado mínimo da edificación de 3 m. • Rasante de viario: Será a establecida nos planos de Ordenación do Sector. • Coeficiente de Edificabilidade: O coeficiente de edificabilidade atribuído á parcela é de 1,10 m2/m2. • Computo de edificabilidade: Considéranse computables todas as superficies edificadas sobre rasante. A superficie edificada baixo rasante, considerando esta respecto á cota de referencia da planta baixa, considerarase non computable cando se destine a aparcamentos e cuartos de instalacións xerais da edificación. • Coeficiente de ocupación: A ocupación máxima da parcela será o resultado de realizar os recuados impostos nos planos de ordenación así como o recuados ós lindeiros motivados pola parcelación dos soares. Todo elo tanto en soto como en semisoto. • Parcela máxima e mínima: Establécese unha parcela mínima neta de 500 m2 e non se establece máxima. • Reserva de prazas de aparcamentos.1 praza de aparcamento por cada 180 m2 edificables computables, a reservar dentro da parcela edificable. • Altura máxima de edificación e número de plantas: A altura máxima da edificación medida en calquera punto segundo as presentes ordenanzas será de 10,00 metros e tres plantas. • Altura total da edificación: A altura total da edificación medida segundo as presentes ordenanzas será en todo caso igual ou inferior a 12,00 metros. • Semisoto: Admítese a construcción de ata dous sotos ou semisoto con uso de garaxe e locais auxiliares da edificación. • Cubertas: Serán de aplicación as condicións xerais de cuberta da presente normativa. • Tratamento de paramentos exteriores da edificación: Todos os paramentos exteriores vistos terán a consideración e tratamento como fachada. Con carácter xeral todos os paramentos das edificación garantirán cos materiais empregados, cores e solución compositivas, a correcta integración no medio no que se inserta. • Peches de parcela: Permitirase o peche das parcelas mediante o "peche tipo" de parcela, que se realizará mediante un pano macizo, (resolto con materiais que garantan polas súas cores e solucións compositivas, a correcta integración no medio no que se inserta), de altura 0,80 metros e sobre o mesmo, ata unha altura máxima de 2,00 metros con malla metálica cara a viario de tráfico rodado e con peche de malla ou macizo no resto dos lindeiros. Cando os accidentes do terreo acusen unha diferencia superior a 1 metro entre dous puntos extremos, o peche deberá escalonarse nos tramos necesarios para non adiantar ese límite. • Voos: Autorízanse cornixas, voos, marquesiñas, etc, debendo sempre respectar unha altura libre mínima de 4,5 metros. En corpos voados, o seu desenvolvemento máximo medido en sentido perpendicular á fachada será de 1,20 metros. O voos respectarán a distancia de recuados a todos os lindeiros excepto ó frontal. • Carga e descarga: Cando a superficie de producción ou almacenaxe supere os 500 m2, a instalación disporá dunha zona exclusiva para a carga e descarga dos productos no interior da parcela, dentro ou fora do edificio, de dimensión suficiente para estacionar un camión cunhas bandas perimetrais de 1 m. Para superficies superiores a 1.000 m2 deberá de duplicarse dito espacio e engadirse unha unidade máis por cada 1.000 m2 máis de superficie de producción ou almacenaxe • Urbanización interior de parcela. Na urbanización interior de parcela primarán as solucións "verdes", de plantación de céspede ou outras solucións de xardinería. É aquela referida ás zonas previstas no Plan Parcial como de equipamento público (EQ). En todos os casos a parcela clasificada con este uso será de cesión libre e gratuíta ó concello segundo o establecido na LOUPMRG, coas características tipolóxicas que lle son propias e sen máis limitacións que aquelas establecidas pola propia Ordenanza e resto de documentos do Plan Parcial. A tipoloxía edificatoria permitida será a de edificación illada, que resulte adecuada ó servicio colectivo ó que se destine. O establecido nos correspondentes planos de clasificación do Plan Parcial.1.- Uso obrigatorio: Equipamento deportivo.2.- Uso compatible: Equipamento en todas as categorías 3. - Usos prohibidos: Todos os demais. • Recuados: Establécese a obrigatoriedade de realizar o recuado fixado nos correspondentes planos de ordenación, sendo este un mínimo sobre o linde previsto. Para recuado a novos lindes que puideran xurdir como parcelación dos soares, esixirase una recuado mínimo da edificación de 4 m. • Rasante de viario: Será a establecida nos planos de Ordenación do Sector. • Coeficiente de Edificabilidade: O coeficiente de edificabilidade atribuído á parcela é de 1,20 m2/m2. • Computo de edificabilidade: Considéranse computables todas as superficies edificadas sobre rasante. A superficie edificada baixo rasante, considerando esta respecto á cota de referencia da planta baixa, considerarase non computable cando se destine a aparcamentos e cuartos de instalacións xerais da edificación. • Coeficiente de ocupación: A ocupación máxima da parcela será o resultado de realizar os recuados impostos nos planos de ordenación así como o recuados ós lindeiros motivados pola parcelación dos soares. Todo elo tanto en soto como en semisoto. • Altura máxima de edificación e número de plantas: A altura máxima da edificación medida en calquera punto segundo as presentes ordenanzas será de 10,00 metros e tres plantas. • Altura total da edificación: A altura total da edificación medida segundo as presentes ordenanzas será en todo caso igual ou inferior a 12,00 metros. • Semisoto: Admítese a construcción dun soto ou semisoto con uso de garaxe e locais auxiliares da edificación. • Cubertas: Serán de aplicación as condicións xerais de cuberta da presente normativa. • Peches: Admitiranse as solucións que garantan a coherencia das mesmas cos criterios de peche de parcelas establecidos para todo o Plan Parcial e a correcta integración da mesma no medio no que se inserta, adoptando preferentemente solucións verdes para os mesmos. • Urbanización interior de parcela: Na urbanización interior de parcela primarán as solucións "verdes", de plantación de céspede ou outras solucións de xardinería. • Materiais: As cores e formas utilizados para a edificación serán aqueles que garantan un menor impacto paisaxístico, e que tendan a mimetizar a edificación co seu entorno. É aquela referida á zona prevista no Plan Parcial como de Servicios Técnicos (ST) destinada fundamentalmente á execución dunha estación de pretratamento, un tanque de tormentas e un punto limpo municipal para uso do polígono. En todo caso as parcelas clasificadas con este uso serán de cesión libre e gratuíta ó concello segundo o establecido na LOUPMRG, coas características tipolóxicas que lle son propias e sen máis limitacións que aquelas establecidas pola propia Ordenanza e resto de documentos do Plan Parcial e as de orde superior establecidas polo Regulamento de Planeamento e a LOUPMRG. A tipoloxía edificatoria permitida será a de edificación illada, que resulte adecuada ó servicio colectivo ó que se destine. O establecido nos correspondentes planos de clasificación do Plan Parcial.1.- Uso obrigatorio: O uso será o de infraestructuras de servicios do Polígono Industrial tales como estacións de depuración de auga, tanque de tormentas, infraestructuras de abastecemento de auga, instalacións de enerxía eléctrica, de telecomunicacións, e calquera outra infraestructura de servicios da actuación industrial.2. - Usos prohibidos: Todos os demais. • Recuados: Establécese a obrigatoriedade de realizar o recuado fixado nos correspondentes planos de ordenación, sendo este un mínimo sobre o linde previsto. • Rasante de viario: Será a establecida nos planos de Ordenación do Sector. • Coeficiente de Edificabilidade: O coeficiente de edificabilidade atribuído á parcela é de 0,80 m2/m2. • Coeficiente de ocupación: A ocupación máxima para o total da parcela será de 575 m2. Todo elo tanto en soto como en semisoto. • Altura máxima de edificación e número de plantas: A altura máxima da edificación medida en calquera punto segundo as presentes ordenanzas será de 3 metros, e planta baixa. • Altura total da edificación: A altura total da edificación medida segundo as presentes ordenanzas será en todo caso igual ou inferior a 3,00 metros, salvo casos debidamente xustificados en base ás necesidades específicas da infraestructura. • Semisoto: Admítese a construcción dun soto ou semisoto de profundidade dependente das necesidades da infraestructura, con uso de garaxe e locais auxiliares da edificación ou as propias instalacións da infraestructura. • Cubertas: Serán de aplicación as condicións xerais de cuberta da presente normativa. • Peches: Admitiranse as solucións que garantan a coherencia das mesmas cos criterios de peche de parcelas establecidos para todo o Plan Parcial e a correcta integración da mesma no medio no que se inserta, adoptando preferentemente solucións vexetais para os mesmos. Porase especial atención no establecemento de barreiras verdes que minimicen a implantación dos servicios. • Materiais: As cores e formas utilizados para a edificación serán aquelas que garantan un menor impacto paisaxístico, e que tendan a mimetizar a edificación co seu entorno. É aquela referida ás zonas previstas no Plan Parcial como de zona verde pública. En todo caso as parcelas clasificadas con este uso serán de cesión libre e gratuíta ó concello segundo o establecido na LOUPMRG, coas características tipolóxicas que lle son propias e sen máis limitacións que aquelas establecidas pola propia Ordenanza e resto de documentos do Plan Parcial e as de orde superior establecidas polo Regulamento de Planeamento e a LOUPMRG. O establecido nos correspondentes planos de clasificación do Plan Parcial. O uso será aquel que lle é propio. Exclusivamente aqueles que contribúan a un mellor disfrute da zona verde. O proxecto de urbanización garantirá a axeitada accesibilidade a cada un dos ámbitos. • Coeficiente de ocupación: O coeficiente de ocupación máxima para a parcela fíxase no 5 %. • Altura máxima de edificación e número de plantas: A altura máxima da edificación medida en calquera punto será de 3,00 metros e planta baixa. • Altura Total da edificación: A altura total da edificación será en todo caso igual ou inferior a 3,50 metros. • Semisoto: Non se permite a construcción de semisotos • Cubertas: Serán de aplicación as condicións xerais de cuberta da presente normativa. • Urbanización da zona verde: As zonas verdes e os espacios libres de uso público deberán estar correctamente urbanizados, coas correspondentes sendas peonís, camiños, moblaxe, alumeado público, saneamento e abastecemento de auga, debéndose manter en todo caso as especies arbóreas existente. Na urbanización interior da zona primarán as solucións de urbanización brandas e de calidade. Será obrigatoria a plantación dunha árbore ou arbusto por cada 50 m2 (ou fraccións menores) de parcela neta. • Materiais: As cores e formas utilizados serán aquelas que garantan un menor impacto paisaxístico. E o establecido nos planos de ordenación do Plan Parcial como tal (VR). As características constructivas e formais do viario rodado serán estudiadas polo miúdo polo preceptivo Proxecto de Urbanización que haberá de ter en conta a vixente normativa e regulamentos en materia de accesibilidade e supresión de barreiras arquitectónicas.1.- Uso obrigatorio: viario e aparcamento 2.- Usos prohibidos: os demais En situación soterrada ou mesmo en xustificadamente en superficie, poderanse ubicar os servicios técnicos necesarios para o funcionamento do sector, sen que isto supoña unha merma das condicións de accesibilidade. O viario rodado terá o trazado e características previstos nos correspondentes planos de ordenación. As seccións transversais de viario, segundo as que se organizan as bandas de tráfico rodado, aparcamento, alcorques e beirarrúas, as que se reflicten nos correspondentes planos do presente Plan Parcial, serán en todo caso vinculantes á hora de redactar o mencionado Proxecto de Urbanización. En todo caso primarase, para as zonas de beirarrúa, un pavimento que, pola súa facilidade de desmontaxe e reposición, sirva para a posibilidade de incorporación de servicios urbanísticos non previstos no presente Plan Parcial. No referente ó viario VR-8 prohíbese a súa consideración como acceso rodado para as parcelas que lindan con el a efectos de segregación. Nos viarios rodados prevense a disposición de 310 prazas de aparcamento. E o establecido nos planos de ordenación do Plan Parcial como tal (VP). 1.- Uso obrigatorio: viario peonil a aparcamentos 2.- Usos prohibidos: os demais A rede viaria peonil será obxecto de estudio pormenorizado no preceptivo proxecto de urbanización que desenvolverá como proxecto constructivo o presente Plan Parcial. As seccións e trazados da rede viaria peonil axustaranse ó previsto nos planos de ordenación do mesmo. As solucións constructivas utilizadas serán de carácter brando primando a permeabilidade dos pavimentos e a aparición de solucións verdes. Establécese como obrigatoria a plantación dunha árbore ou arbusto de calibre e tamaño suficiente para garantir a súa durabilidade cada 15 metros lineais de viario peonil. Contra este acto de aprobación definitiva que pon fin á vía administrativa (en aplicación do disposto nos artigos 85.9 da Lei 9/2002 de 30 de decembro de ordenación urbanística e protección do medio rural de Galicia, e 8.1 e 10.1 da Lei 29/1998 da xurisdicción contencioso administrativa) poderá interporse recurso contencioso-administrativo ante a Sala do Contencioso adminsitrativo do Tribunal Superior de Justicia de Galicia no prazo de dous meses a contar dende o día seguinte o da publicación do presente anuncio no DOG conforme o artigo 46.1 da Lei da Xurisdicción contencioso administrativa Boimorto, 29 de decembro de 2009 O alcalde Asdo.- José Ignacio Portos Vázquez